Kopanje po porodičnoj prošlosti kandidata za guvernera Kalifornije\nbio aktivni nacista\nDosad se verovalo da je Arnoldov otac bio "samo član" NSDAP\nBEČ (Beta) - Kandidat za guvernera Kalifornije i poznati glumac Arnold Švarceneger suočen je s mrljama iz prošlosti svoga oca. Naime, kako piše bečki nedeljnik "Profil", njegov otac, Gustav, bio je umešan u nacistički pokret više nego što je do sada bilo poznato.\n"Komandant ispostave žandarmerije u Štajerskoj, koji je umro 1972, pristupio je maja 1939. 'Šturmabtajlungu' (SA), jedinici koja je nazivana i 'braon košuljama', i koja je 1938. predvodila uništavanje jevrejskih radnji i sinagoga, kao i lov na Jevreje", piše "Profil".\nList dodaje da je istraga, koju je zatražio Arnold Švarceneger još 1990. od centra "Simon Vizental", pokazala jedino da je njegov otac bio primljen u Nacional-socijalističku partiju Nemačke (NSDAP).\n"Članstvo Gustava Švarcenegera u SA je zabeleženo u jednom dokumentu ministarstva unutrašnjih poslova Austrije iz 1947. koji se nalazi državnom arhivu", piše "Profil". "Naime, radi se o zahtevu tadašnjeg ministra unutrašnjih poslova da se oslobode pripadnici žandarmerije koji se 'nisu puno ogrešili o zakon tokom Drugog svetskog rata' od zabrane vršenja ove dužnosti. Ovaj dokument tek je prošle godine, 30 godina po smrti Gustava Švarcenegera, stavljen javnosti na raspolaganje", dodaje nedeljnik.\n"Pošto je Gustav Švarceneger bio oficir žandarmerije, koji su bili poznati po lancima oko vrata, on je od prvog dana Drugog svetskog rata služio Trećem rajhu. On je učestvovao u okupaciji Poljske 1. septembra 1939, kao i kasnije u okupaciji Francuske, i čak je bio upućen i na ruski front", naglašava bečki list.\nKako piše "Profil", Gustav Švarceneger je od strane svojih pretpostavljenih ocenjen kao osoba koja nije upadala u oči i nije dobio niti jedno odlikovanje.\nBečki istoričar Gerhard Jagšic rekao je da novoobjavljeni podatak ukazuje da Gustav Švarceneger očigledno "okrvavio svoje ruke". Otac poznatog glumca ranjen je leta 1942, a zatim oboleo od malarije, zbog čega je do 1944. bio u vojnoj bolnici iz koje je otpušten kao "nesposoban za upotrebu na bojnom polju".


Borac još uvek bez pobede - Ozonpress :: internet portal\nFudbaleri Vojvodine zabeležili su i četvrtu uzastopnu pobedu u Superligi savladavši na gostovanju ekipu čačanskog Borca rezultatom 2:0.\nTrijumf gostima doneli su Džozef Bempah, svojim trećim golom u šampionatu u 27. minutu susreta, odnosno Stefan Mihajlović u 79. minutu.\nMeč je igran na neutralnom terenu u Lučanima jer se stadion u Čačku renovira, što su crveno-beli iskoristili da dođu do nova tri boda, odnosno maksimalnih 12 posle četiri odigrana kola. Ujedno, golman Emil Rockov još uvek nije savladan, pa je gol-razlika Novosađana sada 8:0.\nIzabranici Nenada Vanića su sada lideri šampionata pošto je Partizan neočekivano poražen na svom stadionu od Voždovca sa 3:1, pa su sada Voždovčani drugi na tabeli sa 10 bodova. Ipak, ukoliko Zvezda sutra slavi u Surdulici, beogradski crveno-beli će preuzeti čelnu poziciju.\nU ostalim susretima: Bačka – Napredak 1:4, Mačva – Radnički 1:2, Čukarički – Mladost 1:0 i Rad – Zemun 2:0, dok se u četvrtak sastaju Radnik – Crvena zvezda, odnosno Javor – Spartak.\nU sledećem kolu Borac igra protiv Napretka u Kruševcu.\nMemorijalni turnir u Preljini


KOMPLETAN LJUBAVNI HOROSKOP ZA 2018-TU GODINU: OČEKUJE VAS SVADBA, PRONALAZAK ŽIVOTNOG PARTERA I PRAVA LJUBAV – Stranica 9 – Srebrenik.info\nPrvi kvartal – već u ovim prvim mesecima 2018-e zauzeti Lavovi će imati iskušenja, naravno – preko poslovnog segmenta, jer ćete ovom polju posvećivati najviše pažnje. S druge strane, imaćete potrebu da “stežete” voljenu osobu I da ljubomorišete – ni jedno ni drugo vam u ovom trenutku nije potrebno…\nPomračenja Meseca I Sunca hvataju vaša polja ličnosti I partnerstava, što je odmah upozorenje za vas – odnosi koji su vam važni lako mogu biti prodrmani, pa je potrebno da se više posvetite onima koje volite. Što se tiče slobodnih, za njih je ovo period kada emotivne priče lako počinju I još lakše se završavaju – vi jednostavno niste trenutno u fazonu da trajete sa bilo kim…\nDrugi kvartal – Jupiter u polju doma sada je u svom retrogradnom hodu, a Mars takođe ide retrogradno u polju ozbiljnih emotivnih partnerstava i braka – za Lavove je ovo period kada im se sve njihove greške i propusti mogu direktno vratiti « u lice ». Zato je sada pravi trenutak da ispravljate ono što se ispravljati da, mada vas odmah moram upozoriti da će to biti izuzetno teško.\nKoliko ste brljali u prvom kvartalu, toliko ćete sada I duplo više morati da se potrudite da stvari vratite na svoje mesto. Slobodni se u ovom periodu ne smiruju – kod vas će dešavanja po pitanjima ljubavi ići kao na traci – mešaće se prošlost I nova poznanstva, ljudi će dolaziti I odlaziti iz vašeg života, a avantura će biti na prvom mestu.


[VIDEO] Neurološki problemi dece i odraslih ljudi, uspešno se mogu izlečiti hipoterapijom | Belle Amie\n[VIDEO] U niškom domu zdravlja sve je veći odziv građana za vakcinaciju protiv koronavirusa\n[ANKETA] Pitali smo građane Niša da li su gledali seriju Porodica?\n[VIDEO] Neurološki problemi dece i odraslih ljudi, uspešno se mogu izlečiti hipoterapijom\n16:07, 03. 04. 2021 Igor Spasić Niš, Vest dana, Video, Zdravlje 0\nZdravstveni, pre svega neurološki problemi dece i odraslih ljudi, uspešno se mogu izlečiti hipoterapijom. Konji povoljno deluju na zdravlje, a u terapijske svrhe se izvode jahanje i vežbe pored i na konjima.\nHipoterapija je fizikalna, okupaciona i logopedska strategija lečenja osoba sa invaliditetom, koja koristi konjski pokret za postizanje funkcionalnih ciljeva. Hipoterapija u osnovi znači lečenje uz pomoć konja i odnosi se na upotrebu trodimenzionalnog načina kretanja konja, kao sredstva lečenja osoba sa funkcionalnim ograničenjima, neuromotornim i senzornim disfunkcijama. Još od antičke Grčke, poznato je da konji povoljno utiču na zdravlje ljudi. Širom Srbije i u gradu Nišu, ova metoda lečenja je sve zastupljenija i daje jako dobre rezultate.\nObučeni hipoterapeuti rade sa odraslima i decom, na individualno prilagođen način, kako bi svako od polaznika terapije moga da priži svoj maksimum. Specijalno obučena kobila Strelica glavni je akter, koji pomaže pre svega deci sa autizmom.\nSvetske statistike nam otkrivaju podatke da konji imaju čak sedam puta jaču energiju od ljudi. Hipoterapija se odvija kao samostalna što znači da sama po sebi ima terapijski učinak i predstavlja dopunu standardnim terapijama. Takođe važno je reći da uvek daje dobre, odnosno zdravstveno povoljne rezultate.


Vesti online / Vesti / Srbija / Han: Napredak Srbije, ali potrebna je veća odlučnost\nVestionline, RTS, Tanjug A\nJohanes Han je u uvodnom izlaganju dao kratak presek stanja po zemljama. Govoreći o Srbiji, rekao je da iako postoji napredak u različitim oblastima, Srbija tek treba da pokaže veću odlučnost na evropskom putu i značajno pojača napore u ključnim oblastima, da snažnije i uverljivije sprovodi reforme, naročito u oblasti vladavine prava.\nSlična ocena data je i za Crnu Goru a kada je reč o dijalogu Beograda i Prištine, prema rečima Hana, obe strane treba da stvore bolji ambijent i izbegnu akcije koje druga strana može shvatiti kao provokacije.\nEvropska komisija je, prema rečima Johanesa Hana, odlučila da preporuči početak pregovora o članstvu sa Severnom Makedonijom i Albanijom, i to već u junu.\nOcenjujuću da su obe zemlje ostvarile veliki napredak i da EU treba to da prepozna i uvaži da bi ostala kredibilna i zadržala uticaj u regionu.\nMekalister: Svedok sam napretka Srbije\nIzvestilac Evropskog parlamenta za Srbiju Dejvid Mekalister kaže da je svedok napretka Srbije na putu ka clanstvu u EU.\nMekalister je nakon predstavljanja ovogodišnjeg izveštaja Evropske komisije o zemljama u procesu proširenja pozvao Srbiju na dalje reforme u ”kljucnim oblastima” pravosuđa, borbe protiv korupcije i organizovanog kriminala i slobode izražavanja i medija.\n- Video sam napredak Srbije, posebno u oblasti makroekomske stabilizacije što je jasno donelo dobrobit narodu Srbije - kaže Mekalister.\n- Dijalog što pre mora biti nastavljen, a znamo da je potrebno doći do pravno obevezujućeg sporazuma - kaže Mekalister.\nSRBIJA Vučić Mekalisteru: Očekujem da ne ćutite\nSreda 29.05.2019. 15:40\nБежите од Србије, што даље са вашом прљавом политком и са вашим прљавим рукама. олошу нисмо се јуче упознали.


Vlada postupila suprotno vladavini prava: Ustavni sud RS osporio dio uredbe koja se odnosi na priređivanje igara na sreću - Gerila\nUstavi sud Republike Srpske osporio je dio Uredbe o uslovima za davanje saglasnosti JP „Lutrija Republike Srpske“ a.d. Banja Luka za osnivanje privrednog društva za priređivanje igara na sreću, prenosi Srpska info.\n“Prema ocjeni Ustavnog suda, Vlada RS, kao donosilac predmetne uredbe, nije imala ovlašćenje da utvrdi način i kriterijume u skladu sa kojima Lutrija treba da provodi postupak izbora najpovoljnijeg ponuđača za saradnju putem osnivanja zajedničkog privrednog društva, zbog čega je osporenim normama prekoračila svoja zakonska ovlašćenja. Ovakvim normiranjem, utvrdio je Ustavni sud, ne razrađuju se odredbe Zakona o igrama na sreću, zbog čega, suprotno principu ustavnosti i zakonitosti, ono nema osnov u relevantnom zakonu i stoga nije u funkciji njegovog provođenja. Ustavni sud je konstatovao da je Vlada postupila suprotno i ustavnim načelima vladavine prava i podjele vlasti”, piše u saopštenju Ustavnog suda.\n“Neustavnost navedenih odredaba, kojima se uređuje usklađivanje i registracija redova vožnje u prigradskom prevozu na području opštine Prnjavor, Ustavni sud je utvrdio s obzirom na činjenicu da je donosilac ovog normativnog akta regulisanjem ove materije izašao iz zakonom određenih okvira, čime je došlo do povrede ustavnog načela zakonitosti”, saopšteno je iz Ustavnog suda Srpske.\nRelated tags : Lutrija Republike Srpske Ustavni sud Republike Srpske Vlada Republike Srpske\n“Hitno primijeniti Zaključak o zabrani izgradnje MHE u FBiH”\nStrukovni sindikat doktora medicine Republike Srpske uputio je otvoreno pismo Vladi RS i premijeru Radovanu Viškoviću sa zahtjevom za sprovođenje Zaključka Vlade RS 04/l-012-2-2398/19 od 26.09.201\nRepublika Srpska se zadužuje za 22.400.000 evra kod Svjetske banke\nVlada Republike Srpske je na današnjoj sjednici utvrdila Prijedlog Odluke o prihvatanju zaduženja Republike Srpske u iznosu od 22.400.000 evra kod Svjetske banke – Međunarodne banke za obnovu i razvoj\nOdluka koju je Vlada Republike Srpske donijela u vezi sa jednokratnom pomoći od 1.000 KM odnosi se samo na javne zdravstvene ustanove, izjavio je danas ministar zdravlja i socijalne zaštite Republ


Mreža za restituciju traži otvaranje baze državne svojine | Autonomija\nMreža za restituciju traži otvaranje baze državne svojine\n"Dok popis ne bude bio javno dostupan, uzurpatori državne imovine imaće širom otvorena vrata da svoje stare i nove uzurpacije unovče"\nMreža za restituciju u Srbiji najavila je da će danas uputiti urgenciju Republičkoj direkciji za imovinu da bez odlaganja dostavi bazu podataka sa popisanom državnom svojinom.\nPodsećajući da je 5. oktobra 2000. uvedena zakonska obaveza popisa državne svojine, Mreža za restituciju je navela da ni danas, „nakon nekoliko puta produžavanih rokova“, najveći broj korisnika državne imovine nije ni započeo taj postupak.\nMreža je upozorila da u bazi Republičke direkcije za imovinu danas ima „samo 206.273 jedinica popisanih nepokretnosti“.\n„Prema podacima Direkcije, ispada da u Srbiji postoji samo 35.000 hektara državnog poljoprivrednog zemljišta, dok šumskog, umesto skoro 1,4 miliona hektara u državnom vlasništvu, ima samo 38.000 hektara“, navodi se u saopštenju.\nMreža je najavila da će i predsednici Vlade Srbije Ani Brnabić uputiti hitan zahtev za „uvođenje reda“ pri popisu državne svojine i izmene nekoliko zakona.\n„Dok popis državne svojine ne bude bio javno dostupan svakom građaninu Srbije, nije teško zaključiti da će uzurpatori državne imovine imati širom otvorena vrata da svoje stare i nove uzurpacije unovče, sve na štetu građana i same Srbije“, piše u saopštenju.


Wildling (2018) online sa prevodom\nPočetna » Svi filmovi » Fantasy » Wildling (2018)\nOpis: Ana je provela ceo život pod budnim okom misterioznog čoveka koji joj se predstavljao kao otac. On je od devojčice skrivao njeno poreklo i držao je zatočenu na tavanu zabačene kuće, usadivši joj strah od Zveri – čudovišta koje luta šumom i jede decu. U 16. godini, Anu pronalazi šerif obližnjeg gradića, Elen Kuper, koja joj pomaže da zaboravi traume i započne novi život. Uz pomoć Reja, simpatičnog mladića, Ana će ubrzo spoznati čari tinejdžerkog doba. Međutim, kako se u njoj bude budila devojka, tako će polako početi da joj se vraćaju košmari iz detinjstva. Priče o krvoločnoj Zveri proganjaće je sve dok ne bude otkrila zastrašujuću istinu o sebi...\nTagovi: online, sa prevodom, srbija, Wildling (2018), Strani, Movie, filmovi, film, bollywood


BalkanMagazin :: Bočica vašeg ličnog parfema\nBočica vašeg ličnog parfema\nsubota, 24. maj 2008 02:56\nProizvođači luksuznih parfema stvaraju jedinstvene mirise - po "paprenoj" ceni\nSlavni francuski parfemista Žan Pol Guerlan jednom je rekao: "Zamisliti miris je isto kao zamisliti ženu koja ga nosi". Verovatno to nije mislio doslovno, kao što savremeni parfemisti shvataju. Pošto tržište vhunskih parmefa prosto buja, ne iznenađuje da luksuzni brendovi - divovi kao što su kuće Guerlain, Cartier i Jean Patou, kao i manje, specijalizovane kuće - investiraju u brzorastući donedavno skrajnuti deo tržišta - izradu parfema po narudžbi. A Pariz, s najvećom koncentracijom najkvalitetnijih, osetljivih "noseva" na svetu, ostaje njegova prestonica.\nPostupak stvaranja nečijeg ličnog parfema se ne razlikuje mnogo od građenja kuće ili dizajniranja luksuzne balske haljine. Klijenti u Cartieru, koji je pravljenje parfema po narudžbi započeo 2005. godine, sastaju se sa jednim od najboljih "noseva" i industrijskim liderom Matildom Loren radi preliminarnog, tročasovnog "razgovora" tokom kojeg ona pažljivo postavlja pitanja. Odgovori na njih bi trebalo da joj otkriju intimne ukuse i podsvesne želje naručilaca. Lorenova, koja radi na oko osam parfema godišnje, interpretira dobijene informacije i pretvara ih u ideju o mirisu, koju zatim izlaže klijentu. Postupak ponekad zahteva i do deset sastanaka, koji na kraju - posle nekoliko meseci - kao rezultat daje konačni proizvod, parfem po želji klijenta. Sastojci, kao što je jasmin iz Grasea, mogu da koštaju i do 55.000 dolara za kilogram, ali Lorenova ima punu slobodu da iskoristi sve što joj je potrebno. "Nebo je granica", kaže Mari Etel Simeonides iz Cartiera. "Kada naši klijenti kupe zaslepljujući komad nakita ili ručni časovnik, žele i dodatno da se razlikuju od ostalih i na sebi imaju jedinstven parfem. On suptilno odslikava nijanse njihove personalnosti."\nSlično tome, Silvan Delakur iz Guerlaina poziva klijente na sastanak u kompanijskom butiku na Jelisejskim poljima. Delakurova pokušava da otkrije "olfaktorno nasleđe" svojih klijenata razgovarajući o njihovim uspomenama na mirise uz korišćenje vizuelnih "okidača" i materijala. "Svi smo obeleženi određenim olfaktornim uspomenama", kaže ona. "Pokušavam da otkrijem njihovu ličnu istoriju mirisa." Nakon nekoliko meseci planiranja i "mućkanja", klijenti dobijaju tri litre svog parfema u specijalno naručenim kristalnim bocama Bakara.\nLuksuzne kuće, kao što su Cartier i Guerlain, naplaćuju ovakve usluge od 45.000 do 90.000 dolara, pa i više. Privlače međunarodnu klijentelu u kojoj su ruski oligarsi, finansijski gurui i kraljevske porodice s Bliskog istoka. Međutim, dok ove kompanije zarađuju na romantici, istoriji i kvalitetu koji je povezan s njihovim brendovima, manje kuće se okreću jeftinijem delu tržišta luksuznih predmeta. Kompanija L'Artisan Parfumeur ima ogranke širom sveta, dok parfeme po narudžbi nudi u svojoj najboljoj prodavnici u Parizu. Lin Heris, koja se obučavala u Francuskoj, bila je pionir na britanskom tržištu gde sada nudi svoje usluge za oko 16.000 dolara - a svi koji bi da kod nje naruče parfem moraju na listu čekanja koja je ispunjena za narednih godinu i po dana. Za naknadu od oko 12.000 dolara Frensis Kurkdian, koji je odgovoran za nekoliko poznatih parfema kuće Jaun Paul Gaultier, preći će pola sveta da bi se sa klijentima dogovorio o novom, njihovom ličnom parfemu. On svoj posao naziva "visokom modom za dušu" i od 2001. godine je već imao 40 klijenata. "Parfem po narudžbi je "x faktor" ličnog brenda neke osobe", kaže on.\nU svetu parfema, uspeh leži u slatkom mirisu neumerenosti.


Ministar prosvjete i kulture Republike Srpske Natalija Trivić izjavila je da je uvođenje dualnog obrazovanja u interesu učenika, koji će time u preduzećima steći potrebne kompetencije, ali i privrednika, jer će dobiti osposobljene radnike.\nTrivićeva je navela da će na tom planu insistirati na plaćenoj učeničkoj praksi i zaštiti učenika na radu, dodajući da mladima koji ne nastavljaju dalje školovanje treba ponuditi posao.\n"To je moguće ako izaberu zanimanje za kojim postoji potražnja na tržištu rada. Zanimanja, koja prije nekoliko godina nisu bila atraktivna, danas su izuzetno tražena, ali u skladu sa tim moraće biti i plaćena. Privrednici su svjesni da će morati da povećaju plate radnicima ukoliko žele da opstanu", rekla je Trivićeva za "Euroblic".\nOna je dodala da privrednici ostanak mladih kadrova mogu postići stipendiranjem.\n"Mogu da im obezbijede plaćenu praksu i posao nakon sticanja diplome. Zauzvrat ih mogu obavezati nekom vrstom ugovora da rade za njih određeni period", objasnila je Trivićeva.\nOna je rekla da se odliv mladih i kvalifikovanih ljudi može zaustaviti povećanjem plata u realnom sektoru i stvaranjem boljih uslova rada i života.\nTrivićeva je istakla da je identifikovanje privrednika spremnih na saradnju prvi korak u smjeru usklađivanja upisne politike u srednjem obrazovanju i potreba privrede, dodajući da do kraja ovog mjeseca očekuje da se privrednici izjasne o potrebama za kadrovima u narednom periodu, kako bi Ministarstvo dobilo informaciju koja zanimanja da potencira tokom školovanja.\n"Sljedeći korak bi bio da se u školama prilagodi upis prema iskazanim potrebama, kako bi se mladima obezbijedio posao po završetku školovanja", navela je Trivićeva.\nOdgovarajući na pitanje u kojem obimu će izmjenama Zakona o platama zaposlenih u oblasti obrazovanja i kulture biti povećana plata za oko 13.500 zaposlenih u tom sektoru, Trivićeva je rekla da će nakon 11 godina plate biti veće u prosjeku za osam odsto, za šta je predviđeno dodatnih 22 miliona KM.\n"Do 2022. godine njihove plate bi trebalo da budu izjednačene sa platama ostalih budžetskih korisnika", istakla je Trivićeva.\nNatalija Trivić dualno obrazovanje


Kondorov let opet nad Latinskom Amerikom - 14.05.2016, Sputnik Srbija\nSmena, pa makar i privremena, brazilske predsednice Dilme Rusef, po svemu sudeći, nastavak je latinoameričke serije „Operacija kondor“, započete u drugoj... 14.05.2016, Sputnik Srbija\nanalize i mišljenja, vesti, brazil, latinska amerika\n08:30 14.05.2016 (Osveženo: 08:52 14.05.2016)\n© Flickr / CondorKondor\nPrvo je 2009. svrgnut predsednik Hondurasa, Manuel Zelaja, a 2012. godine paragvajski predsednik Fernando Lugo.\nSocijalista Evo Morales sigurno se neće još jedanput naći na čelu Bolivije pošto na referendumu o promeni ustava koji bi mu to omogućio nije dobio potrebnu većinu.\nU Argentini je levičarsku predsednicu Kristinu Kiršner smenio proamerički desničar Maurisio Makri.\nU Venecueli su socijalisti, prvi put posle 16 godina, u parlamentu izgubili većinu. Predsednik te zemlje, koja svoju privredu i izvoz zasniva na nafti, socijalista Nikolas Maduro je nedavno optužio SAD da nastoje da blokiraju stabilizaciju naftnog tržišta.\n„Demokratski“ pritisak SAD\n„Reč je o agresivnom pritisku SAD na vlade i šefove država“, rekao je Maduro.\nNa kraju, trebalo je neutralisati Brazil, najjaču privredu latinoameričkog kontinenta, članicu BRIKS-a, koji još čine Rusija, Indija, Kina i Južnoafrička Republika, zemlje sa privredama u usponu.\nNovi kondor uzleteo je ovoga puta na krilima novih metoda, umesto krvavih sukoba vojnih hunti sa sopstvenim stanovništvom.\nVašington je iskoristio manjak kapaciteta demokratskih institucija kako bi lakše manipulisao obespravljenim slojevima u državama Latinske Amerike, kao i posledice svetske ekonomske krize, pad cena strateških sirovina na svetskom tržištu, posebno nafte, bakra i soje, koje predstavljaju oslonac mnogih latinoameričkih država.\n17 April 2016, 22:28\nNema sumnje da je suspenzija Rusefove sa predsedničke dužnosti, kako bi se utvrdila istinitost optužbi o zloupotrebi budžetskih sredstava, uvertira u pokušaj skidanja levice sa vlasti u najmnogoljudnijoj zemlji Latinske Amerike.\nTo bi, prema nastojanjima SAD, verovatno trebalo da označi kraj ideje o socijalizmu 21. veka na latinoamerički način i novi početak uspostavljanja sopstvenog uticaja u tom delu sveta koji se u jednom trenutku oteo kontroli.\nUmesto krvavih obračuna i uspostavljanja diktatura najgore vrste u „Operaciji kondor“, kojom je bez pardona upravljao Henri Kisindžer, ovoga puta je sve odrađeno „demokratski“.\nRusef je, demokratski, tek suspendovana dok se ne utvrdi da li je umešana u nedemokratske rabote. Za to vreme će vršilac dužnosti predsednika Brazila biti Mišel Temer.\nDa li je nekoga iznenadilo najnovije saopštenje Vikiliksa koji kaže da je Temer američki doušnik.\nPrema pisanju portala Vikiliks, Temer je dostavljao političke informacije Savetu za nacionalnu bezbednost SAD i američkoj vojsci.\nDemokratija na američki način kaže da globalno klatno, koje je krenulo da se naginje ka ruskoj strani, mora da se vrati „na pravo mesto".


Steam više ne prihvata Bitcoin kao metod plaćanja – BiGportal.ba\nU svom poslednjem Steam Blogu, Valve je objavio da kompanija više neće prihvatati Bitcoin kao sredstvo plaćanja. Razlog ove odluke su značajno povećane naknade za transakcije, nestabilnost cena i problemi pri refundiranju korisnika.\nVrednost Bitcoina se drastično menja na dnevnoj bazi, što ga čini teškim za korišćenje kao metode plaćanja. Ukoliko se ovo ukombinuje sa velikim naknadama za transakcije, Bitcoin postaje gotovo beskoristan kao stabilna opcija za plaćanje. Valve ističe da su naknade za Bitcoin transakcije porasle 200 puta, od kako je Bitcoin predstavljen kao opcija plaćanja na platformi, što je rezultiralo značajno velikim troškovima kada se kupuju igre i drugi sadržaj na Steamu.\nBiće zanimljivo videti da li će i drugi digitalni prodavci igara odbaciti Bitcoin kao opciju plaćanja tokom narednih nedelja ili meseci, posebno ukoliko naknade za transakcije nastave da rastu. Jedan Bitcoin je trenutno vredan 12.000 dolara, a očekuje se da će kriptovaluta postati još vrednija u narednom periodu.


source.ba | U RS novi 31 slučajeva koronavirusa, dvije osobe preminule\nU posljednja 24 časa, Institutu za javno zdravstvo Republike Srpske prijavljena su i dva smrtna slučaja kod kojih je potvrđeno prisustvo virusa korona.\nDo sada je u Republici Srpskoj potvrđeno 1.469 slučajeva virusa korona, a preminuloje ukupno 116 osoba kod kojih je potvrđen test na virus korona.\nU Republici Srpskoj, od virusa korona, do sada se oporavilo ukupno 991, osoba, a na (SARS-CoV-2) testirano je ukupno 28.877 osoba.\nNa Odjeljenju COVID 19 UKC-a hospitalizovano je 19 pacijenata sa težom i srednje teškom kliničkom slikom, dok je u izolaciji devet pacijenta.\nU Republici Srpskoj pod zdravstvenim nadzorom trenutno su 853 osobe, a nadzor je završen kod 34.694 osobe.


Vulin je izjavio u Preševu da svi migranti imaju pravo da traže azil u Srbiji, ali da niko nema pravo da prelazi granicu ilegalno.\nNaveo je da je bilo hapšenja krijumčara i sprečavanja ilegalnih prelazaka granice, te da MUP Srbije radi svoj posao izuzetno dobro.\n„Imamo najveći broj uhapšenih krijumčara, oduzetih vozila, najveći broj sprečenih ilegalnih prelazaka", naveo je Vulin.\nMinistar je istakao da Srbija nikoga ne podstiče da se ilegalno kreće preko granica ili traži druge rute. Naveo je da su zemlje koje su poslednje destinacije za migrante odlučile kako će se ponašati prema izbeglicama, a da Srbija radi onako kako su odlučile zemlje duž balkanske rute.\n„Ako Austrija kaže da su njene granice zatvorene, onda su zatvorene i granice Slovenije, Hrvatske...", naveo je Vulin i dodao da ne želi da komentariše dešavanja u Makedoniji, te da Srbija te probleme ne može da rešava, jer je odgovorna za svoju teritoriju.\nMinistru Vulinu uručeni su ključevi za prevoz putnika koje je donirala firma "Trejs Grup Hold", pri čemu je on istakao da je važno da donatori razumeju da svaku pomoć koja se uputi migrantima jednog dana treba da koristi i lokalno stanovništvo.\nTako će donirano vozilo, koje će služiti za prevoz migranata sa posebnim potrebama, nakon migrantske krize biti uručeno Centru za socijalni rad u Vranju.\nIzvor: Tanjug, RTS i Koordinaciono telo


Iran iznenada odgovorio Americi, a prva žrtva je — dolar! - 27.04.2018, Sputnik Srbija\nTeheran je sedmi izvoznik nafte na svetu, pa bi zamena dolara za evro u transakcijama bila ozbiljan udarac za ekonomiju SAD. Sa druge strane, možda Iran ovom... 27.04.2018, Sputnik Srbija\n„Mada je i ranijih godina bilo ovakvih najava iz Irana, ovakva Trampova upozorenja sada daju direktan povod za zamenu dolara evrom. Teheran je sedmi izvoznik nafte na svetu, pa bi realizacija ovog scenarija bila ozbiljan udarac za dolar, ali i ekonomiju SAD. Sa druge strane, možda Iran ovom najavom želi da na neki način uslovi Trampa da ne izlazi iz nuklearnog sporazuma, tim pre jer vidimo i vest o Makronovom angažovanju da ubedi Trampa da bar koriguje svoj stav“, ukazuje Borović.\n„Teheran pokušava da ojača svoje veze sa evropskim državama i svakako mu je jednostavnije da pređe na obračune u evrima, jer su evropske države jedni od glavnih kupaca iranske nafte. Takođe, kada se obavljaju kupoprodajni odnosi i obračuni u američkim dolarima, onda sve te transakcije moraju da prođu i kroz američke finansijske institucije, a imajući u vidu da su SAD zabranile Teheranu takve transakcije, logično je što Iran ne želi da zavisi od volje Vašingtona. Ovde bi trebalo dodati da je trgovina naftom jedan od glavnih izvora prihoda iranske vlade i stoga je razumljivo zašto ne žele da zavise od SAD, odnosno zašto žele da se približe Evropi“, objašnjava Fjodorova.\n„Međutim, ovo je možda prvi korak kojim iranska vlast želi da pokaže da ima način kako da odgovori Americi. Takođe, ovaj potez možda može da ’povuče nogu‘ i dovede do toga da i neke druge države pređu na obračune u evrima, na primer i Rusija. Videćemo kako će se ova situacija dalje razvijati, jer ovo nije nešto što se odlučuje danas za sutra“, kaže Fjodorova.\nEkonomista Borislav Borović podseća da je dolar sredinom ’70-ih postao svetska rezervna valuta koja zamenjuje zlato, a petrodolar postaje isključiva valuta za trgovinu naftom. Kako kaže, tu i jeste problem na koji godinama ukazuju druge zemlje koje trguju naftom, pre svega jer je emisija dolara izvan domašaja svih država, pa i samih SAD koje se nalaze u ogromnom deficitu u odnosu na FED, od neverovatnih 20.000 milijardi dolara.\n„Pitanje je da li dolar kao svetska rezervna valuta može to i dalje biti? Nema realnih parametara za količinu njegove emisije. Pitanje je i da li bi ideja da se on zameni drugom valutom ikad došla na red, da apetiti ’momaka sa Volstrita‘ nisu toliko porasli da je stanje u nacionalnim ekonomijama izazvano takvim postupanjem postalo gotovo neizdrživo. Ako paralelno posmatramo i trgovinu naftom, onda je takvim postupanjem, figurativno rečeno, obezbeđena pobeda ’finansijskih derivata nad derivatima naftom‘. Očekivano je bilo da zemlje proizvođači crnog zlata reaguju i zaštite svoj profit“, kaže Borović.\n11 April 2018, 15:13\nOn, međutim, napominje da sa političkog aspekta ideja izbacivanja dolara iz trgovine naftom nije „jednostavan posao“.\n„To nije shvatio Sadam Husein kada je želeo da iračku naftu prodaje za evre, kao ni Gadafi, čija je ideja bila formiranje zajedničke afričke valute za trgovinu naftom. Da li je to shvatio Iran prodajući svoju naftu za evre, rublje ili juan, vreme će pokazati. Ono što je sigurno je da ovakav potez Teherana neće previše razočarati zemlje EU. Primera radi, Francuska je počela da nudi iranskim kupcima njenih proizvoda kredite denominirane u evrima kako bi svoju trgovinu zadržala van dometa američkih sankcija. Ova tema je svakako deo geopolitičkih igara u čijem središtu je pre svega profit“, primećuje Borović.\n„Iako je to bio posredni pritisak na evropske kompanije, one su polako počele da napuštaju Iran, a njihovo mesto su vrlo brzo zauzele kineske firme. Obim trgovine između Kine i Irana sada iznosi šezdeset milijardi dolara, a nakon što su posle postizanja sporazuma sa Iranom 2015. godine u januaru naredne godine sankcije bile ukinute, francuske, italijanske i nemačke firme su pohitale da se vrate na iransko tržište. Evropskim kompanijama se ne isplati da ponovo izgube svoje mesto na iranskom tržištu. Iran je naručio avione od evropskog koncerna ’Erbas‘, evropske kompanije učestvuju na tenderima za ispitivanje i eksploataciju iranske nafte i gasa. I ako sada evropske kompanije opet budu morale da odu, u kontekstu eventualnog povlačenja SAD iz sporazuma sa Iranom, njihovo mesto će sigurno zauzeti firme iz Kine, a verovatno i Indije i Rusije“, kaže Fjodorova.


Srbija - datum: 2020-02-12 PRIŠTINA JOŠ NE REAGUJE NA PORUKE IZ SJEDINJENIH AMERIČKIH DRŽAVA\nVašington traži ukidanje taksi Vašington otkazuje projekte na KiM dok se takse ne ukine SAD će otkazati projekte sve dok vlada ne ukine taksu i odustane od planova za uvođenje reciprociteta, rekao je izvor RTK\nSjedinjene Američke Države donijele su odluku da ponište sve važne investicione projekte na Kosmetu sve dok prištinska vlada ne odluči da ukine taksu na robu iz centralne Srbije, prenosi RTK.\nRTK navodi da je specijalni izaslanik predsjednika Donalda Trampa za dijalog između Beograda i Prištine i američki ambasador u Berlinu Ričard Grenel imao oštru polemiku sa premijerom Kosova Aljbinom Kurtijem, kao i predsjednicom parlamenta Vjosom Osmani.\nTvrdi se da im je Grenel jasno stavio do znanja da su SAD spremne da ulože milionske investicije na Kosmet ako se ukine taksa.\n– Međutim, SAD će otkazati ove projekte sve dok vlada ne ukine taksu i odustane od planova za uvođenje reciprociteta – rekao je izvor RTK.\nAdministracija SAD poslala je prije tačno godinu dana, 11. februara 2019. godine, prvo zvanično pismo kosovskim vlastima sa zahtjevom da ukinu taksu od 100 odsto na srpske proizvode, a ta odluka Prištine i dalje je na snazi, bez jasne ideje kad će da bude poništena.\nPismo koje su SAD tada uputile Hašimu Tačiju, Ramušu Haradinaju i Kadriju Veseljiju, potpisali su Metju Palmer, zamjenik pomoćnika državnog sekretara, Lora Kuper, zamjenik pomoćnika sekretara za odbranu i Džon Erat, glavni direktor za evropske poslove u Savjetu za nacionalnu bezbjednost. Izaslanik predsjednika SAD za dijalog Beograda i Prištine Ričard Grenel ponovio je sada zahtjev da Priština takse na srpsku robu ukine odmah bez reciprociteta koje je najavio kosovski premijer Aljbin Kurti. Iz ambasade SAD u Prištini rečeno je da američki predsjednik Donald Tramp i američki ambasador u Berlinu Grenel imaju isti stav po tom pitanju. Iz Ambasade SAD u Prištini rečeno je i da nova kosovska vlada treba da ukine tu mjeru, a da Beograd treba da prekine kampanju povlačenja priznanja kosovske nezavisnosti.\nNa Grenelovu izjavu o taksama i reciprocitetu reagovao je ministar unutrašnjih poslova Nebojša Stefanović rekavši novinarima da cijeni pritisak koji se iz SAD vrše na Prištinu da se ukinu takse i nada se da će ovaj put to dati rezultate.\n– Ipak, nijesam uvijek bio optimista, jer mi se čini da bi taj pritisak mogao da bude veći – rekao je Stefanović. Dodaje da je pitanje taksa čisto pitanje međunarodnog prava, pošto je i Priština potpisala CEFTA sporazum, u skladu sa Rezolucijom 1244 SB UN. Stefanović ističe da prištinske institucije krše, prije svega CEFTA sporazum, i da nažalost nema dovoljno sankcija za to.\n– Nema dovoljno oštre poruke prije svega iz EU, jer kada nešto potpišete, kada na nešto pristanete, ne možete to unilateralno da kršite, ili treba prosto da istupite i kažete da nijeste na evropskom putu. Onda postoje drugačija pravila igre – istakao je Stefanović. On ističe da se Briselski sporazum ne poštuje već sedam godina i da nijedna mjera nije prava, ako iza nje nema sankcije već samo upozorenje. Kako je rekao, velike i moćne države mogu i te kako da utiču na Prištinu.\n– Očekujem da će se međunarodno pravo poštovati i da će to biti ključni argument koji će pobijediti, jer takse su prije svega nepoštovanje međunarodnog prava. Očekujem da će svijet to uvidjeti, prije svega EU, koja je bila garant toga – zaključio je Stefanović.\n– Odlučni smo da koristimo sve metode, ali ni u jednom trenutku ne isključujemo proteste i druge akcije – rekao je poslanik Alijanse Palj Ljekaj, prenosi prištinska Gazeta ekspres.\nKao ocjenjuje Ljekaj, za Prištinu bi bila veoma velika greška ako ta mjera bude ukinuta i dozvoli se upliv srpske robe, „dok neki budu sjedjeli za stolom razmišljajući o reciprocitetu”.\nBrnabić: Sve zavisi od Kurtija\nPremijerka Srbije Ana Brnabić nada se da će Priština, nakon poziva predstavnika SAD, brzo ukinuti takse na srpsku robu.\n– Nakon poziva SAD da takse budu ukinute bez traženja reciprociteta sve zavisi od Prištine i novog premijera Aljbina Kurtija – rekla je Brnabićeva novinarima u Beogradu.\nOna je napomenula da je ukidanje taksa značajno za budućnost, i to podjednako za Srbe i Albance na Kosovu i Metohiji.\n– Nadam se da će brzo povući takse, vratiti se za pregovarački sto i da ćemo nastaviti dijalog. Sada imamo i konkretne inicijative koje vode i ka boljoj ekonomskoj saradnji. Jedini način da ostavimo prošlost iza nas jeste dijalog, saradnja, davanje ljudima neke druge perspektive, jer u suprotnom svi će otići odavde i ne znam u tom slučaju za koga će se bori Kurti – rekla je Brnabićeva.\n”Ričard Grenel imao je oštru polemiku sa premijerom Kosova Aljbinom Kurtijem, kao i predsjednicom parlamenta Vjosom Osmani


Resurs Centar | Virtus nagrada za dobro delo\n19 feb Virtus nagrada za dobro delo\nObjavljeno u 11:34h u Konkursi, Vesti iz sektora\tautor\tVukašin Obradović\nTrag, kao regionalna fondacija koja godinama podržava građanske akcije i lokalne grupe, u saradnji sa Američkom agencijom za međunarodni razvoj (USAID), Evropskom unijom, Balkanskim fondom za demokratiju, Fondacijom Č.S. Mot, Fondacijom braće Rokfeler (RBF), časopisom Ekonometar, Biznis magazinom, Adria Media Grupom, Adria Media Magazinom, magazinom Nova ekonomija, Biznis Info Grupom i kompanijom Alma Quatro najavljuje otvaranje konkursa za četrnaestu godišnju nagradu VIRTUS za poslovne subjekte i pojedince koji su tokom 2020. godine na najdelotvorniji, najdugoročniji i najefektniji način podržali neprofitne akcije ili organizacije od opšteg dobra i interesa.\n– korporativni fondovi i fondacije,\nkoji su tokom 2020. godine podržali neku društvenu ili neprofitnu akciju ili organizaciju.\nKao deo mreže Globalnog dogovora Ujedinjenih nacija u Srbiji, Trag fondacija se obavezala na to da u sve svoje aktivnosti i poslovanje integriše politike i prakse koje poštuju vrednosti i štite integritet i ugled Ujedinjenih nacija. Te politike isključuju negovanje partnerstva i promociju saradnje sa sektorom koji ostvaruje prihod od prodaje duvanskih proizvoda, jer je to u direktnoj suprotnosti sa pravom na javno zdravlje.\nTako one nominacije za VIRTUS nagradu za filantropiju, koje predlažu kompanije ili preduzeća koja pripadaju duvanskoj industriji, VIRTUS žiri neće razmatrati, niti ocenjivati. Više o ovoj i drugim politikama Globalnog dogovora UN pročitajte na engleskom jeziku na sledećem linku.\nPobednici iz kategorija u oblasti korporativne filantropije će dobiti pravo da koriste zvanični znak VIRTUS nagrade za 2020. godinu na svim svojim proizvodima, promotivnim materijalima i dokumentima.\nPreduzeće/kompanija i pojedinačni darodavci mogu biti kandidovani za aktivnosti sprovedene u periodu od 01.01.2020. do 31.12.2020. godine. Preduzeće/kompanija svoje društvene i dobrotvorne aktivnosti može kandidovati unutar jedne ili više kategorija nagrade istovremeno.\nPreduzeća/kompanije i pojedinci koji su u prethodnom ciklusu dobili jednu od pet glavnih nagrada nemaju pravo da se kandiduju ili da budu kandidovani u ovom konkursnom roku.\nKrajni rok za dostavu popunjenih prijava i prateće dokumentacije je 25. februar 2021. godine.\nOdluku o dobitnicima, nakon detaljnog pregleda svih nominacija, doneće nezavisni žiri (selekcioni odbor) koji čine istaknuti pojedinci/ke iz sveta privrede, nevladinog sektora, medija i marketinga, rukovodeći se jedinstvenim kriterijumima.\nČLANOVI ŽIRIJA ZA DODELU VIRTUS NAGRADE ZA 2019. GODINU SU:\n– Galjina Ognjanov, redovna profesorka Ekonomskog fakulteta u Beogradu\n– Jelena Bulatović, izvršna direktorka Srpske asocijacije menadžera\n– Radojka Nikolić (predsedavajuća VIRTUS žirija), direktorka i glavna i odgovorna urednica Ekonometra i Magazina Biznis\n– Sonja Dragojević, biznis dizajnerka u New Startegy\n– Vladimir Manigoda, osnivač i urednik Kontrast izdavaštva\nOSNOVNI KRITERIJUMI ZA PROGLAŠENJE DOBITNIKA\nPrilikom donošenja odluka žiri će se rukovoditi nizom kriterijuma:\n– Donacija od strane preduzeća/kompanije i pojedinca/pojedinke je upućena neprofitnoj organizaciji ili instituciji za aktivnost ili projekat od opšteg dobra i značaja (npr. u oblastima zaštite životne sredine, kulturnog nasleđa, unapređenja ljudskih prava, razvoja obrazovanja, pomoći ranjivim i ugroženim grupama, pomoći lokalnoj zajednici, itd.);\n– Primalac donacije, što može biti neprofitna organizacija ili institucija, upravo završava ili je završila projekat sa jasnim i merljivim rezultatima;\n– Primalac donacije koristi dobijena sredstva da realizuje projekat ili program koji je važan za zajednicu u kojoj primalac donacije živi i/ili deluje ili za temu za koju se organizacija specijalizovala;\n– Davalac donacije teži ka tome da sagleda svoj doprinos kao „društvenu investiciju“, „ulaganje u zajednicu“, radije nego kao marketinški alat, sredstvo za PR ili sponzorstvo;\n– Davalac donacije je zainteresovan za ishod svog ulaganja i rezultate podržanih projekata;\n– Pored direktne finansijske pomoći, davalac donacije pomaže primaoca donacije i na druge efikasne načine (npr. prenos znanja i veština, pomoć u robi i materijalu, volonterski rad, itd.);\n– Preduzeće/kompanija koja je davalac donacije ostvaruje svoj profit na legalan način, u skladu sa društvenim i etičkim normama i politikama Globalnog dogovora Ujedinjenih nacija u Srbiji, poštujući standarde u vezi sa opštom društvenom odgovornošću preduzeća, kao što su etički odnos prema zaposlenima, klijentima, životnoj sredini i slično;\n– Pojedinac koji je davalac donacije, navedenu podršku pruža van poslovnih aktivnosti. Podrška koju taj pojedinac pruža koristi većem broju korisnika i doprinosi dugoročnom razvoju zajednice;\n– Prednost će biti data kandidatima koji su podržavali neprofitne organizacije i opštekorisne projekte više puta u proteklom periodu;\nNapomena: Preduzeća/kompanije i pojedinci koji su u prethodnom ciklusu dobili jednu od pet glavnih nagrada nemaju pravo da se kandiduju ili da budu kandidovani u ovom konkursnom roku. Navedeni kriterijumi su osnovni kriterijumi za donošenje odluka.


Sportski vremeplov (16): Najbolji centarhalf Bačke zone – Moji Odzaci App\nU nedelju, 22. marta, na fudbalske terene širom Vojvodine istrčaće i 176 igrača klubova koji se takmiče u Bačkoj zoni. Najstariji među njima biće Rade Vlahović, 36-godišnji centarhalf OFK Odžaka, kojemu je ovo 20. godina otkako druguje sa fudbalom.\n(“Glas odžačke komune”, V. Kurtović, 11. mart 1987. godine)\nMeđutim, 36-godišnji Vlahović nije samo najstariji, već i najbolji fudbaler odžačkih “crvenih” i jedan od najistaknutijih odbrambenih igrača u Bačkoj zoni koji je veoma zaslužan što njegov klub već treću godinu zadržava status “zonaša”.\nVlahović za OFK Odžake igra četiri godine, pre toga je šest sezona nastupao za Mladost iz Kruščića, a najduže, punih deset godina, igrao je u Zadrugaru iz Srpskog Miletića i uvek bio među najboljim igračima ovog kluba.\nOd svih utakmica koje je do sada odigrao u najlepšem sećanju mu je ostala ona koju je Zadrugar igrao u Beški u takmičenju za Kup Maršala Tita i izgubio sa 3:2. Fudbaleri iz Srpskog Miletića bili su na domaku pobede, a da su ostvarili taj podvig, sledeći protivnik bi im bio mostarski Velež.\nNajstarijem odžačkom fudbaleru najteže od svega padaju grubosti na terenu gde je i zaradio 12-procentnu invalidnost. To je i glavni razlog zbog kojeg će na kraju ove sezone obesiti kopačke o klin.


04. 05. 2022 13:55\n30. 04. 2022 13:05\nPovećan broj "frilensera" koji ne plaćaju porez\n25. 03. 2022 13:28\nBANJALUKA - U Republici Srpskoj povećan je broj lica koja prihode ostvaruju iz inostranstva, a pritom ne prijavljuju i ne plaćaju poreske obaveze, niti su registrovani za obavljanje takve djelatnosti, rečeno je Srni u Poreskoj upravi Republike Srpske.\nPoziv frilenserima da prijave prihode iz inostranstva\n16. 03. 2022 10:58\nBANJALUKA - Poreska uprava Republike Srpske poziva poreske obveznike koji ostvaruju prihode iz inostranstva, uključujući i one od usluga ostvarene udaljenim radom /frilenseri/, da te prihode prijave Poreskoj upravi, kao i da registruju djelatnosti koje obavljaju.\n07. 03. 2022 07:05\nSARAJEVO, BANJALUKA - Rast prihoda od indirektnih poreza u Bosni i Hercegovini direktna je posljedica inflacije i rasta cijena i vlasti na svim nivoima moraju naći način da taj "višak" prihoda od PDV-a vrate građanima i privredi bilo kroz socijalne programe ili kroz rastećenje privrede i smanjenje poreza i doprinosa.\n08. 12. 2021 18:51\n02. 11. 2021 15:54\nBanjaluka uprkos padu prihoda prošle godine ostvarila dobit\n06. 07. 2021 16:46\nProšlogodišnje stavljanje ekonomije "pod ključ" nanijelo je ogromnu štetu prihodima gotovih svih manjih i većih opština i gradova u Bosni i Hercegovini.\nN/FS BiH zaradio i potrošio 21 milion KM\n25. 08. 2020 13:21\nPrihodi Nogometnog/Fudbalskog saveza BiH u 2019. godini iznosili su 21.229.500 konvertibilnih maraka, a rashodi 20.829.300 KM, objavljeno je danas na sjednici Skupštine N/FS BiH u Sarajevu.\nBANJALUKA, SARAJEVO - I do 60 odsto pao je broj vozila koja krstare auto-putevima u BiH zbog situacije izazvane pandemijom virusa korona, potvrđeno je "Nezavisnim".


Podignuta crkva u zatvoru – Te2 Media | Požarevac vesti, najvažnije vesti, info, društvo, ekonomija, hronika, politika, život, zabava, servisne vesti – Požarevac i Braničevski okrug\nČetvrtak: 6.679 zaraženih, iz braničevskog okruga 170, a iz Grada...\nDanas je u Kazneno popravnom zavodu Zabela u Požarevcu osveštana crkva Svetog Petra i Pavla. 2 min\nOvim potezom biće omogućeno osuđenicima hrišćanske religije da svoje verske potrebe ostvaruju svakodnevno i tokom odsluženja kazne, napisao je gradonačelnik Požarevca, Saša Pavlović na svomzvaničnom nalogu na Fejsbuku.\nPavlović je prisustvovao ceremoniji osveštenja.\nDirektor Uprave za izvršenje krivičnih sankcija Dejan Carević izjavio je da svaki kazneno-popravni zavod u Srbiji danas ima prostor namenjen isključivo za verske obrede i posete sveštenika osuđenim licima, objavilo je Ministarstvo pravde.\nOn je, posle osvećenja novoizgrađenog Hrama svetih apostola Petra i Pavla u KPZ Zabela, rekao da je ostvarivanje verskih prava u zavodima regulisano Zakonom o izvršenju krivičnih sankcija i međunarodnim normama.\n„Podržavamo verske aktivnosti u svim ustanovama, ne samo zato što je ostvarivanje verskih prava zakonska obaveza, već zato što vera pomaže svakom pojedincu da pronađe prave vrednosti u životu“, rekao je Carević.\nOn je ukazao da se godinama unazad ulaže u obnovu i izgradnju hramova, crkava i kapela u svim zavodima.\nCarević je naveo da je među osuđenicima skoro 98 odsto pravoslavnih vernika, ali da će vrata novog hrama biti otvorena za sve verujuće ljude, bez obzira na versku zajednicu kojoj pripadaju.\n„U cilju verske jednakosti, postojeća kapela u ovom zavodu biće adaptirana za molitve osuđenika drugih veroispovesti“, dodao je Carević.\nU izgradnji hrama, površine 120 kvadrata, učestvovala su osuđena lica, a vrednost izgradnje iznosi skoro 10 miliona dinara.\nSredstva je obezbedila Uprava za saradnju s crkvama i verskim zajednicama Ministarstva pravde, a značajan deo su bile i donacije među kojima su i prilozi srpskog patrijarha Porfirija, kao i blaženopočivšeg patrijarha Irineja.\nDirektor Uprave i šef kabineta ministarke pravde Marijana Savić Simić obišli su i novi paviljon za smeštaj 216 osuđenika. Reč je o jednom od tri paviljona koja su izgrađena u protekle dve godine za smeštaj skoro 670 lica u skladu sa standardima Saveta Evrope.


Kosovo treba da promeni Ustav i u njega unese veze sa Srbijom\nBeta 4. avgusta 2016. 18:45\nDirektor Kancelarije za Kosovo i Metohiju Marko Djurić izjavio je danas da Srbija iz Ustava neće menjati preambulu o Kosovu i ono što je zasnovano na istorijskim argumentima, te da bi pokrajina to trebalo to da učini i u svoj ustav unese institucionalne veze sa Srbijom.\n„Pokrajina treba da promeni svoj Ustav i u njega unese institucionalne veze sa Srbijom. Očekviati od Srbije da izmeni nešto što je uverenje preko 90 odsto gradjana, zasnovano na istorijskim, moralnim i političkim argumentima, neće se desiti“, rekao je Djurić na TV B92 i dodao da se preambula neće brisati ni zbog ulaska u EU.\nPovodom izjava šefice pregovaračkog tima Prištine Edite Tahiri, Djurić je naveo da se o revitalizaciji mosta ne Ibru ne može pričati dok se ne osigura bezbednost žitelja Kosovske Mitrovice i dok se Ulica kralja Petra ne pretvori u pešačku zonu, kako bi se izmedju ostalog sprečila mogućnost da se bilo ko iz južnog dela grada kolima zaleće u srpski deo grada.\nTahiri je navela juče, nakon susreta u Briselu sa srpskom delegacijom, da revitalizacija mosta mora da počne do 15. avgusta, a ta izjava je prema Djurićevim rečima njeno iskrivljeno vidjenje dogovora.\n„Ona vrlo često svoje vidjenje sveta prikazuje kao stvarnost, kao izvrnuto ogledao samo njoj poznato“, rekao je Djurić i ocenio da ona takvim izjavama nanosi štetu svom kredibilitetu.\n„Mi smo u četiri ujutru sedeli sa najbližim saradnicima Federike Mogerini i ona je tim ljudima dala reč da neće iznositi svoje interpretacije, to neko svoje izmišljeno vidjenje, pa je opet to uradila“, rekao je on i dodao da je tako „ponovo pokušala da profitira na nekoliko sati u svojoj javnosti“.\n„Verujte, to što ja kažem da most neće biti otvoren dok ulica ne bude pešačka zona, to će preneti i albanski mediji pa će ona opet ispasti smešna“, rekao je Djurić.\nTahiri relativizuje ceo pregovarački proces i „stavlja se u ulogu EU“ kada govori o tome kada će most biti otvoren, rekao je Djurić.\n„Dok cela Ulica kralja Petra ne postane pešačka zona, otvaranja mosta ne može biti. Za nas je važna bezbednost u Mitrovici, mora se obezbediti to da ne mogu konvoji da uleću iz južnog u severni deo Mitrovice. Nama je važno da punkt Kfora bude u blizini“, naveo je Djurić.\n„Predsednik vlade je pokazao da kada treba da se založi za srpske interese, kada treba da se uradi nešto hrabro u procesu normalizacije, on je tu, isto kao i kada treba da se kaže ne. Ali zasad na najvišem nivou nema razgovora, mi smo na to spremni, kada se stvore uslovi“, naveo je Djurić.\nPrema njegovim rečima, za Srbiju ništa ne znače razgovori Prištine i Podgorice o demarkaciji granice, jer „lažna država“ ne može menjati granice Srbije.\nDjurić je naveo i da je pitanje Zajednice srpskih opština za Beograd prioritet, te da Beograd čini sve da izbije argumente Prištini za izgovor zašto ona još nije osnovana.


Na osnovu člana 115. stav (2) Zakona o organizaciji organa uprave u Federaciji Bosne i Hercegovine ("Službene novine Federacije BiH", broj 35/05), Vlada Federacije Bosne i Hercegovine, na 180. sjednici, održanoj 23.05.2019. godine, donosi\nOKVIRU OBJEKATA KOMPLEKSA "RAKOVICA"\nUPRAVI POLICIJE MINISTARSTVA UNUTRAŠNJIH\nU objektu ukupne površine 1.330 m2, koji se nalazi na k.č. 1764 K.O. Binježevo, Općina Hadžići, dio objekta površine 66,50 m2 (garaža br. 4) daje se na korištenje Upravi policije Ministarstva unutrašnjih poslova Kantona Sarajevo, bez naknade.\nFederalno ministarstvo unutrašnjih poslova - Federalno ministarstvo unutarnjih poslova dužno je dio objekta iz tačke I ove odluke uz zapisnik predati Upravi policije Ministarstva unutrašnjih postova Kantona Sarajevo.\nPosebnim ugovorom će se regulisati način plaćanja komunalnih usluga.


Destinacija više nije bitna: Putovanja „bilo gde“ postaju novi trend! - PRess Serbia\nHome » Travel » Destinacija više nije bitna: Putovanja „bilo gde“ postaju novi trend!\n– „Iskreno, osećam se kao da sam zaboravila kako da izaberem letnji odmor, jer se čini da nismo baš imali mnogo izbora u poslednje dve godine“, kaže Julija, 35-godišnja doktorka sa dvoje dece mlađe od pet godina.\n– „Pre nekoliko godina mi je zaista bilo stalo da stignem do popularnih destinacija, ali poslednje dve godine samo očajnički želim da odvedem decu bilo gde gde mogu da trče po plaži. Sada kada ponovo imamo opcije, teško je znati odakle početi.”\nPRess Serbia > Travel > Destinacija više nije bitna: Putovanja „bilo gde“ postaju novi trend!\nTagovi„putovi trendvanje bilo gde“ NOVI TREND


Desetogodišnjica BEST-a – Časopis InterFON\nUdruženje studenata tehnike Evrope – BEST Beograd (engl. Board of European Students of Technology) u decembru 2013. godine proslavlja svoj 10. jubilarni rođendan. Ova studentska organizacija će svečanim programom obeležiti deceniju ostvarivanja jednog od osnovnih ciljeva svog delovanja – obogaćivanje procesa obrazovanja mladih inženjera. Događaj će se održati 21. decembra 2013. godine u Velikoj sali Studentskog kulturnog centra sa početkom od 18časova i 30 minuta.\nBEST je međunarodna, studentska, neprofitna, apolitična organizacija koja studentima tehničkih fakulteta pruža komplementarno obrazovanje, razvoj svojih potencijala i podršku u započinjanju svoje buduće karijere u struci. Ova organizacija za svojih 25 godina postojanja uspešno povezuje studente, kompanije i univerzitete unapređujući i ojačavajući studentske kapacitete i potencijale. BEST je na međunarodnom nivou osnovan 1989. godine. Organizuje preko 100 događaja godišnje i na taj način povezujuje više od 3300 mladih stručnjaka sa 96 univerziteta u 34 zemalje Evrope. Svojim projektima BEST dopire do preko milion studenata sa univerziteta na kojima je prisutan.\nBEST Beograd (Lokalna grupa Beograd) osnovan je 2003. godine, i za deceniju svog postojanja stekao je status jedne od najprepoznatljivijih studentskih organizacija na Univerzitetu u Beogradu. Glavne delatnosti udruženja su organizovanje stručnih kurseva, inženjerskih takmičenja i kulturnih razmena, putem kojih studenti stvaraju dodatnu vrednost obrazovanju koje stiču na fakultetu.\nZahvaljujući izuzetnom entuzijazmu studenata – volontera, BEST Beograd deset godina unapređuje potencijale studenata tehničko-tehnoloških i prirodno-matematičkih struka. Radom u ovoj organizaciji budući stručnjaci imaju priliku da unaprede svoje sposobnosti, ali i da otkriju i razviju nove, stičući komplementarna znanja i postajući na taj način kompletni i svestrani eksperti u bilo kojoj oblasti inženjerstva.\nU proteklom periodu veoma uspešno su realizovali veliki broj projekata koji su znatno uticali na razvoj veština svih budućih inženjera. Projekti koje BEST Beograd sa ponosom predstavlja su:\ndevet Sajmova zapošljavanja – Job Fair, najveći projekat BEST-a Beograd koji se organizuje sa partnerskom organizacijom LK EESTEC (Job Fair 2013. imao je 3000 posetilaca i 2500 ostavljenih biografija)\n11 akademskih seminara, svake godine organizovanih sa određenom temom iz oblasti inženjerstva uz podršku različitih fakulteta Univerziteta u Beogradu i kompanija\ndva Regionalna inženjerska takmičenja – EBEC Balkan (kao organizatori i koorganizatori),\nšest Lokalnih inženjerskih takmičenja – EBEC Local (eng. European BEST Engineering Competition),\n29. Evropsku konferenciju studenata tehnike (General Assembly 2011) za 300 studenata, predstavnika svih lokalnih BEST grupa u Evropi,\ntri lokalna seminara dizajna i brendiranja BDW (BEST Design Week) pod pokroviteljstvom Arhitektonskog fakulteta i IT Akademije,\nmnoge druge promotivne, edukativne interne događaje (PR SIT – međunarodna trening sesija marketing tima u okviru BEST-a, EduCo – međunarodni sastanak edukativnog komiteta u okviru BEST-a, CE – engl. cultural exchange- kulturna razmena u saradnji sa drugim lokalnim grupama BEST-a iz Evrope i dr.)\nManifestacija Svečanog govora BEST Beograd ugostiće sve ličnosti koje su joj pružile značajan doprinos u razvoju: predstavnici kompanija sa kojima naša organizacija sarađuje na godišnjem nivou, alumni članovi, predstavnici partnerskih organizacija, dekani i profesori tehničko-tehnoloških i prirodno-matematičkih fakulteta sa kojima godnama negujemo uspešnu saradnju, ali i značajne ličnosti koje su omogućile i pomogle BEST-u da bude gde je sada.\nViše informacija o BEST-u Beograd možete dobiti na Internet sajtu www.best.rs.


Stiglo preko 200 000 kineskih vakcina, počinje masovna vakcinacija – Portal Budva\n“Obavještavam crnogorsku javnost da je danas u Crnu Goru stigao do sada najveći kontingent vakcina. 201 200 Sinofarm vakcina upravo je stiglo na crnogorski aerodrom, čime su se apsolutno stekli uslovi za započinjanje masovne vakcinacije. Koristim ovu priliku da pozovem sve građane i građanke Crne Gore da se odazovu na vakcinaciju i da budu apsolutno sigurni da je vakcina bezbjedna, efikasna i kvalitetna“, naglasila je ministarka Borovinić Bojović.\n“Takođe, koristim ovu priliku da se u svoje lično ime, u ime premijera Vlade, gospodina Krivokapića, zahvalim gospodinu ambasadoru, njegovoj ekselenciji, građanima i građankama države Kine, Vladi i premijeru države Kine, što su nam omogućili započinjanje masovne vakcinacije u ovom ovako važnom trenutku. Ovaj događaj još jedna je potvrda tradicionalno dobrih, prijateljskih i iskrenih odnosa između država Kine i Crne Gore“, kazala je dr Borovinić Bojović.\n“Vjerujem da će kineska vakcina pomoći Crnoj Gori da što prije pobijedi u borbi protiv pandemije i da što prije zajedno otvorimo novo poglavlje svog života i rada“, poručio je kineski ambasador, naglašavajući da su kineska i crnogorska vlada dogovorile nabavku potrebnih količina kineskih vakcina za našu zemlju.\n“Veliko mi je zadovoljstvo što smo ja i ministarka zdravlja ponovo dočekali dolazak vakcina Sinofarm protiv COVID19. Današnja vakcina, koju je kupila crnogorska strana i one vakcina koje je kineska strana donirala prije dva mjeseca, nosile su sa sobom duboko prijateljstvo kineskog naroda prema narodu Crne Gore i pokazale tradicionalne prijateljske odnose naše dvije države i ispunile obećanje Kine da će kineska vakcina postati globalni javni proizvod“, istakao je kineski ambasador.


Horford i Dončić postaju saigrači? - BIGportal.ba\nDoskorašnji centar Bostona Al Horford najavio je da će testirati tržište, a kako pojedini američki mediji kažu, mogao bi da postane novi igrač Dalas Maveriksa.\nDalas Maveriksi su svoju jedinu šampionsku titulu osvojili 2011. godine kada ih je predvodio nemački krilni centar Dirk Novicki, a sa sadašnjim timom svakako žele da ponove taj uspeh.\nGlavni igrač Dalasa će kako stvari stoje biti slovenački reprezentativac Luka Dončić, a njegov partner će biti takođe evropski košarkaš, Kristaps Porzingis. Njima dvojici bi mogao da se priključi i jedan malo iskusniji centar, čovek koji je u ligi još od 2007. godine – Al Horford.\nHorford je odlučio da napusti Boston Seltikse, ekipu koja je brzo prešla put od konkurenta za titulu do “tim nije loš, ali može da se doradi”, a istu stvar je uradio i plejmejker Kajri Irving.\nZa Ala Horforda su najviše “zagrizli” Dalas Maveriksi, kao i dve ekipe iz Los Anđelesa, Lejkersi i Klipersi.\nMavsi imaju dosta prostora u svom “seleri kepu” i mogli bi Horfordu da daju ono što najviše želi. Dugogodišnji ugovor vredan najmanje 100 miliona dolara. Pošto Dalas ima prostora za dva ugovora tog tipa, očekuje se da pored Horforda isti ugovor dobije i Kristaps Porzingis.\nNjih dvojica u reketu bi mogli da čine paklen tandem, dva igrača koji mogu da igraju dobru odbranu, ali i da pogađaju šuteve za tri poena. Ono što je najveći problem za Horforda su godine, pošto ih već ima 33, ali znamo da bi Horford uvek mogao da bude od velike koristi treneru Riku Karlajlu, pošto ume da radi sve.


Nacionalne vesti - Petak 11.06.2021 - 14:06\nMinistarka Popović je navela da su izmene Ustava jedna od najvažnijih aktivnosti u Akcionom planu za poglavlje 23.\nPromena Ustava u oblasti pravosuđa najvažnija je u oblasti vladavine prava, rekla je Maja Popović i dodala da vladavina prava dovodi do pravnog sistema gde postoji pravna sigurnost.\n"Kada imate državu u kojoj postoji pravna sigurnost dolaze i strani investitori što znači značajno otvaranje novih radnih mesta za građane, a samim tim i povećanje njihovog standarda", rekla je Maja Popović.\nOna je navela da je koruptivnost stvar etike, morala i integriteta svakog sudije i dodala da ne postoji nijedna pravna norma koja može sprečiti njihovo koruptivno ponašanje, ali ga može kazniti.\nMaja Popović smatra da su sudije trenutno dobro plaćene, dodajući da uvek postoji mogućnost povećanja tih plata, ali da se moramo kretati u okvirima naših mogućnosti.\nKako je pojasnila, predviđeno je da u Visokom savetu sudstva bude pet sudija i pet istaknutih pravnika, a u Visokom savetu tužilaca četiri istaknuta pravnika, četiri javna tužioca, odnosno zamenika javnih tužilaca, republički tužilac i ministar pravde.


i8 – GARAŽA\nNovi BMW i8, sportski automobil budućnosti, dostupan je u dve varijante karoserije – i8 Roadster i novi BMW i8 Coupe. Oba plug-in hibridna modela sadrže dodatno razvijenu BMW eDrive tehnologiju, koja omogućava duži domet i više vremena u čisto električnom modu. Novi BMW i8 Roadster pruža vožnju „bez krova“ u sportskom dvosedu čija eDrive komanda omogućava praktično bešumnu vožnju, lišenu […]\nBMW Srbija bio je zvanični partner prvog beogradskog triatlona 11TRI Belgrade u polu ironman distanci. Državno prvenstvo u polu distanci organizovao je Triatlon savez Beograda, pod pokroviteljstvom Sekretarijata za sport grada Beograda, Srpske triatlon unije i Ministarstva za sport i omladinu Republike Srbije.\nKompanija Delta Motors dobila je posebno priznanje za uvođenje automobila na električni pogon na tržište Srbije. Ovo priznanje dodeljuje Agencija Metro Market u saradnji sa Privrednom komorom Srbije, Agencijom za zaštitu životne sredine i AMS savezom kao podršku razvoju i unapređenju zaštite životne sredine kroz promociju ekološki prihvatljivih prevoznih sredstava.


Milojević: Možda nismo svesni, videćemo na žrebu za LŠ | SerbianForum\nMilojević: Možda nismo svesni, videćemo na žrebu za LŠ\nDatum pokretanja 30.08.2018\nTrener fudbalera Crvene zvezde Vladan Milojević rekao je da još uvek nije svestan koliko veliki uspeh je napravljen ulaskom u Ligu šampiona, ali da će tim biti verovatno svestan toga kada na se žrebom izvuku moćni suparnici. Kako je naglasio, plasman u Ligu šampiona mu je najveći podvig u karijeri.\nCrvena zvezda je remijem u Salcburgu (2:2) izborila prvi put mesto među 32 najbolja u novoformirnoj Ligi šampiona.\n"Pokazali smo da imamo kontinuitet, ulazimo u sam krem evropskog fudbala. Možda nismo svesni, videćemo na žrebu. U ovom trenutku je Beogradu, Zvezdi i Srbiji potrebno da dođu veliki klubovi. Nadam se da će to biti spektakli za sve nas. Mnogo je Zvezda propatila godinama unazad. Drago mi je da je ova generacija bar donekle povratila dostojanstvo jer je Crvena zvezda ipak veliki klub", rekao je Milojević na konferenciji za medije u Salcburgu.\nKako je naglasio, plasman u Ligu šampiona mu je najveći podvig u karijeri.\n"Verovali smo sve vreme. Bila je izuzetno teška utakmica. Protivnik je fantastičan, koji ima sistem i način igre, koga smo se pribojavali. Veoma dobro smo se pripremili, ali neke stvari u prvom poluvremenu nismo dobro radili".\nMilojević dodaje da mu je posebno drago što je Crvena zvezda unela veru i emocije odličnim igrama krunisanim u Salcburgu.\nCrvena zvezda je remijem u Salcburgu 2:2 u revanšu izborila mesto u Ligi šampiona, nakon 0:0 u Beogradu, a protivnike u grupnoj fazi će saznati na današnjem žrebu u Monte Karlu.\nPrve utakmice su na programu 18. i 19. septembra, a poslednje 11. i 12. decembra.


Srbi najviše kupuju Škodine automobile - Ozonpress :: internet portal\nTag: AutoČačak, prodaja, škoda\n– Kao što je prodaja pokazivala tokom cele godine, rast je bio u skladu sa našim planovima i naporima – kaže, za „Novosti“, generalni sekretar asocijacije Boban Nikolić. – Teško je reći da li smo zadovoljni jer je svima pred očima podatak da je 2008. prodato više od 57.000 vozila!\nNajviše vozila, računajući putničke automobile i laka komercijalna vozila, prodao je „Fijat“, 3.742. Vozila sa „značkom“ češke „Škode“ pazarilo je 3.386 naših sugrađana. Treće mesto je u konačnom zbiru zauzeo „Folksvagen“ 2.475, ispred „Renoa“ koji je plasirao 1.998 vozila. „Ford“ je prodao 1.735, a „Opel“ 1.697 vozila. U prvuih deset plasirali su se još i „Dačija“ sa 1.654, „Tojota“ sa 1.195, „Hjundai“ sa 1.107 prodatih putničkih i lakih komercijalnih vozila.\nKada je reč o prodaji samo putničkih automobila, „Škoda“ je neprikosnovena sa isporučena 2.962 automobila. Drugi je „Fijat“ sa 2.364, a treći brend po uspešnosti je „Folksvagen“ sa 1.741 automobilom koji je obradovao naše sugrađane.


Bogdanić posjetio Dom za lica sa invaliditetom | 058.ba\nBogdanić posjetio Dom za lica sa invaliditetom\nSRNA - Jovana Borovčanin - 19. маја 2016.\t058.ba\nVIŠEGRAD – Ministar zdravlja i socijalne zaštite Republike Srpske Dragan Bogdanić posjetio je Dom za lica sa invaliditetom u Višegradu, u kojem je smješteno 170 korisnika različite starosne dobi sa težom i teškom mentalnom ometenošću u razvoju.\nBogdanić je izjavio da su uslovi u ovoj ustanovi, koja obezbjeđuje potpuno i trajno zbrinjavanje korisnika ometenih u razvoju na visokom nivou, te da ustanova funkcioniše dobro.\n„Smještaj i liječenje pacijenata su adekvatni i to je veoma bitno, a ovdje posebno treba izdvojiti dodatan napor zaposlenih, jer je potrebna pažnja i veliki napor kada se radi sa osobama koje su ometene u razvoju“, rekao je Bogdanić.\nOn je dodao da je finansijsko stanje ove ustanove dobro, ali je naglasio da su obaveze ostalih prema Ustanovi oko 900.000 KM i apelovao na Centre za socijalni rad da izvrše uplatu jer na taj način pokazuju društvenu i socijalnu odgovornost prema korisnicima iz njihovih sredina koje su ovdje smještene.\nBogdanić je podsjetio da je Vlada Republike Srpske osnivač i da je obaveza Ministarstva da se brine o ovoj ustanovi.\n„U narednom periodu u okviru energetske efikanosti planiramo određena ulaganja u ovu ustanovu i samim tim dobićemo uštede u potrošnji energije i u kvalitetu smještaja ovih korisnika“, rekao je Bogdanić.\nDirektor Doma za lica sa invaliditetom Zoran Vasiljević rekao je da se Dom bavi smještajem, zbrinjavanjem socijalnom i medicinskom rehabilitacijom lica ometenih u razvoju.\n„Mi smo jedina ustanova u BiH ovog tipa i imamo saradnju sa 40 centara za socijalni rad iz cijele BiH“, rekao je Vasiljević.\nOn je istakao da je ovo značajna posjeta, zato što resorno ministarstvo prati ovu ustanovu od samog početka njenog rada i dodao da ova ustanova ne bi mogli opstati da nije pomoći Vlade Republike Srpske i resornog ministarstva.\nVasiljević je podsjetio da Ministarstvo zdravlja i socijalne zaštite finansira dio smještaja korisnika iz Republike Srpske, odnosno 150 KM po korisniku, te da vrši adaptaciju objekata i finansiranje ogreva.\n„Problemi sa kojima se surećemo su loša naplata potraživanja od centara za socijalni rad, odnosno opština iz kojih su korisnici i mi sada potražujemo 900.000 KM, a najveći dužnici su Bijeljina, Zvornik, Ugljevik i Kozarska Dubica“, zaključio je Vasiljević.\nSastanku je, osim ministra Bogdanića i njegovih saradnika, prisustvovao i šef kluba Srba u Vijeću naroda Republike Srpske Pero Petrović.\nОзнаке: Dom za lica sa invaliditetom, Dragan Bogdanić


Izabrano rukovodstvo Federacije BiH – mojKontakt portal – Radio Televizija Kontakt\nIzabrano rukovodstvo Federacije BiH\nZa ovu odluku glasalo je 60 poslanika, 28 poslanika bilo je uzdržano, a niko nije bio protiv.\nIzbor predsjednika i potpredsjednika FBiH danas bi trebalo da potvrdi Dom naroda Parlamenta FBiH.\nKandidat za predsjednika Federacije BiH /FBiH/Marinko Čavara /HDZ BiH/ rekao je da će danas, nakon sjednice oba doma federalnog Parlamenta, početi formiranje vlasti u ovom entitetu.\nČavara je rekao da bi danas trebalo da bude održana i sjednica Predsjedništva BiH na kojoj bi, nakon izbora predsjednika i potpredsjednika FBiH, trebalo da bude imenovan mandatar za Savjet ministara BiH.\nOn očekuje da će sutra biti nastavljeni razgovori predsjednika stranaka u vezi sa raspodjelom resora u Vladi FBiH u kojoj, kako kaže, HDZ BiH i stranke Hrvatskog narodnog sabora traže minimum šest od 17 pozicija.\nUkoliko Dom naroda ne prihvati zajedničku listu na kojoj su Čavara, Mahmutbegovićeva i Dunović, ona se vraća na Predstavnički dom gdje bi odluka o imenovanju trebalo da bude donesena natpolovičnom većinom.


Pred poslednje kolo ove sezone\nOvogodišnje prvenstvo se završava u nedelju a surdulički superligaš poslednju utakmicu ove sezone odigrava na domaćem terenu, kada dočekuje ekipu Mačve iz Šapca.\nSkor dveju ekipa nerešen, 2:2 (0:1 u Surdulici, 1:2 u Šapcu). Rasterećeni rezultata i pozicioniranja na tabeli u meč koji ništa ne rešava postava Radnika ulazi ipak ofanzivno i pred svojom publikom planira da se predstavi u najboljem svetlu kao i u prilikama dosadašnjih domaćih prvenstvenih utakmica.\nTrener Radnika Milan Milanović nimalo ne razmišlja o nekom poslednjem razigravanju ekipe, naprotiv, izričit je u tome da, iako neće biti nešto prevelikog takmičarskog žara igraće se napadački:\n„Mislim da ćemo obraćati pažnju više na napade nego na odbranu, što nam je i bio cilj u celoj sezoni, ali ipak je takmičenje takmičenje.Što se tog takmičarskog izazova tiče ne postoji ni kod nas ni kod gostiju. Podsećamo da smo se obezbedili još pre nekoliko kola i mislim da ćemo imati jednu lepu utakmicu, da će biti opuštenija. Sa druge strane nije nam cilj da tek izađemo na teren i razigravamo se već nam je želja da pobedimo što će nam značiti da ostanemo deveti, ili ti prvi u ovom delu tabele.“ – dodaje Milanović.


Opštine Prijedor, Bijeljina, Trebinje i Doboj postaju gradovi - Kozarac.ba\nPrijedor, Bijeljina, Trebinje i Doboj trebalo bi da dobiju status grada nakon usvajanja prijedloga zakona o tim gradovima koji će biti razmatrani na narednoj sjednici parlamenta Srpske.\nMinistar uprave i lokalne samouprave RS Lejla Rešić istakla je da su ovo tehnički zakoni, koji predviđaju da je grad pravni nasljednik opštine, te da stoga neće biti dodatnih teritorijalnih izmjena.\n„Gradovi Prijedor, Doboj, Bjeljina i Trebinje sastojaće se iz iste teritorijalne cjeline kao i do sada, kada su imali status opštine. Neće biti povećanja administracije“, dodala je Rešićeva.\nOna je navela da će organi bivše opštine, do prvih narednih lokalnih izbora, obavljati funkciju organa grada. Prema riječima Rešićeve, zakonskim rješenjima uređuju se područja, nadležnosti, organi i finansiranje gradova.\n„Statutom gradova Doboj, Prijedor, Bijeljina i Trebinje, u skladu sa zakonom, uređuju se njihova nadležnost, organizacija i rad organa, njihova obilježja, oblici neposrednog odlučivanja građana i druga pitanja od značaja za ostvarivanje prava i dužnosti grada“, rekla je Rešićeva.\nParlament Srpske razmatraće i Prijedlog zakona o izmjenama i dopunama Zakona o teritorijalnoj organizaciji RS kojim se predviđa da osim gradova Banjaluka i Istočno Sarajevo status grada imaju i sadašnje opštine Bijeljina,Doboj, Prijedor i Trebinje. Sjednica Narodne skupštine RS zakazana je za 10. juli ove godine.


Počela vakcinacija starijih od 65 godina\nNaslovna Hercegovina Trebinje Počela vakcinacija starijih od 65 godina\nVakcinacija građana Trebinja starijih od 65 godina protiv virusa korona počela je danas u ovom gradu, a planirano je da se ruskom vakcinom „sputnjik ve“ tokom vikenda vakciniše oko 1.500 ljudi.\nEpidemiolog u trebinjskom Domu zdravlja Jelena Durić rekla je novinarima da je ovo istorijski događaj, te da su se za vakcinaciju građani prijavili svojim timovima porodične medicine nakon što je Ministarstvo uputilo javni poziv za registraciju.\n„Dobili smo 1.500 vakcina u petak i planiramo tokom vikenda da vakcinišemo oko 1.500 ljudi. Osobe koje su se vakcinisale danas i koje će se vakcinisati sutra već su dobile termin revakcinacije“, rekla je Durićeva.\nSpecijalista porodične medicine Tatjana Bošnjak rekla je novinarima da se kroz timove porodične medicine za vakcinaciju prijavilo oko 1.300 osoba starijih od 65 godina.\n„Ovo je prva masovna vakcinacija i ovdje je zaista kvalitet organizacije preko timova porodične medicine došao do punog izražaja. Osobe`ѕu se javile svojim timovima porodične medicine i u roku od dva dana svi su pozvani i dobili su termin u deset minuta kada da dođu ovdje“, rekla je Bošnjakova.\nOna je dodala da do sada u Trebinju vakcinisalo 360 ljudi starijih od 65 godina.


F1: Botas osvojio pol poziciju za sprint u Monci, ali startuje sa začelja u nedelju | Nacionalna Klasa\nPočetna Sportske vesti Formula Vesti F1: Botas osvojio pol poziciju za sprint u Monci, ali startuje sa...\nF1: Botas osvojio pol poziciju za sprint u Monci, ali startuje sa začelja u nedelju\nValteri Botas je pobedio na kvalifikacijama danas koje su vožene za sprint trku u Monci, ali ipak će usled promene dela agregata morati da startuje sa začelja bez obzira na rezultat koji postigne na sprint trci. Hamilton će stratovati kao drugi, dok Verštapen kreće sa trećeg mesta.\nMonca je druga trka sezone koja se vozi u novom formatu koji podrazumeva kvalifikacije petkom i sprint trku u subotu čiji rezultat definiše startni poredak za VN u nedelju. Botas je odvezao najbrže kvalifiakcije, ali usled promene većeg broja komponenti motora moraće da startuje sa začelja na trci u nedelju, bez obzira na poziciju na kojoj završi sprint trku. Ekipa se na ovo odlučila pre kvalifikacija kako bi bili “na sigurnom” do kraja sezone sa Botasovim bolidom. Kako je Monca staza na kojoj se očekuje da Mercedes bude dosta jak, ekipa se odlučila za ovaj potez, pa će tako Botas sigurno imati interesantnu trku u nedelju i biće tu dosta preticanja. Hamilton je osvojio drugo mesto, a interesantno je što je Botas u tom svom najbržem pokušaju zapravo davao zavetrinu Hamiltonu koji ipak nije odvezao bolji krug od Botasa.\nMaks je izvukao treće vreme pa kreće iza Hamiltona sutra i generalno se vidi napredak kod Red Bula jer na prvom treningu i u Q1 i Q2 delu Maks nije uspevao da parira Mercedesima, ali u Q3 delu je ipak bio bliži. Meklareni imaju dobar tempo u Monci i sutra kreću sa četvrte i pete pozicije, a Noris je ponovo dobio Rikarda koji postaje sve bolji i bolji u Meklarenu i smanjuje razliku u odnosu na svog kolegu. Gasli je ponovo bio odličan i osvojio je šesto mesto, ispred dvojca Ferarja, a Sajnc je ovog puta pobedio Leklerka. Perez i Đovinaci su osvojili deveto i deseto mesto, a Perez je praktično žrtvovao pola sekunde svog vremena kako bi pravio zavetrinu za Maksa u njegovom pokušaju za najbolji krug u kvalifiakcijama.\nU Q2 delu su ispali vozači Aston Martina, pa tako Fetel kreće sa 11. pozicije, dok Strol kreće kao 12. Iza njih se plasirao dvojac Alpin F1 ekipe, Alonso i Okon su postigli 13. i 14. vreme, a Rasel se provukao u Q2 deo nakon što je vreme obrisano Cunodi usled nepoštovanja granica staze na Parabolika krivini. Iza njega kreće njegov klupski kolega Latifi, dok je Mik Šumaher pobedio klupskog kolegu Mazepina, ali i Kubicu koji menja Rajkonena koji je COVID pozitivan.\nSutrašnja sprint trka kreće u 16:30 po srednjeevropskom vremenu.\n20 9 Nikita Mazepin HAAS FERRARI 1:22.716 9v\nPrethodni tekstMercedes AMG GT 63 S E-Performance\nSledeći tekstFerrarijev klima uređaj detektuje telesnu temperaturu


Prevaranti nude 400 miliona doza vakcina protiv korone - BIGportal.ba\n25 Februara, 2021 25 Februara, 2021 048\nPrema podacima istražilaca Evropske unije, do sada su razni posrednici vladama širom svijeta ponudili 400 miliona doza vakcina protiv covida-19. Riječ je o vakcinama koja se nazivaju i “fantomskima” zato što ne dolaze direktno od proizvođača i kao takva izrazito su sumnjiva kao prevarantska.\nDPA u izvještaju citira svoj izvor iz Evropske komisije:\n“Mi ih ‘fantomskim vakcinama’ nazivamo sve više ili manje ponude koje su već poslane predsjednicima država ili vlada.”\nZnalo se što se sprema još jesenas\nOvu pojavu naveliko već istražuju agencije EU-a Europol i OLAF, a DPA saznaje i to da je dotična tema bila jedna od tačaka nedavnog sastanka predsjednika vlada i država iz EU-a. OLAF procjenjuje da je riječ o sveukupno 400 miliona doza do sada ponuđenih širom svijeta po ukupnoj cijeni od tri milijarde evra.\nDPA iz Evropske komisije saznaje dalje da se iz dotične niti je li riječ o pravoj vakcini. Istraživači EU-a rizik procjenjuju do te mjere da bi slobodno mogla biti riječ i o “običnoj slanoj vodi u bočicama”.\nNjemački Bild pisao je da je jedan jedini privatni posrednik prije nekoliko dana nekoliko vlada preko e-maila poslao ponudu za čak 100 miliona doza vakcina za koje tvrdi da je riječ o AstraZeneci. Navodi se da je riječ o osobi koja je “odranije poznata određenim njemačkim službama”.\nO opasnosti od lažnih vakcina protiv covida-19 N1 Info pisao je još 2. decembra prošle godine, povodom upozorenja Interpola svim svojim 194 članicama širom svijeta da se “pripreme na to da mreže organizovanog kriminala počnu ciljati na vakcine protiv covida-19, i fizički i online”.\n“Dok se vlade pripremaju na primjenu cvakcina, kriminalne organizacije se planiraju infiltrirati u lance ili ih prekidati”, poručio je tada generalni direktor Interpola Jürgen Stock, i to pod egidom da su “vakcine postala glavna meta organizovanog kriminala”.\nU Kini prva hapšenja\nInterpol je tada upozoravao da su se međunarodne kriminalne organizacije još ranije pokušale okoristiti pandemijom.\n“Kriminalne mreže ciljaće građane koji neće posumnjati preko lažnih internetskih stranica i lažnih lijekova, što bi moglo predstavljati ozbiljan rizik po njihovo zdravlje, pa i živote”, predvidio je još 2. decembra 2020. šef Interpola.\nPrije nekoliko sedmica, 2. februara, Xinhua je prenijela vijest da je policija u Kini uhapsila više od 80 ljudi i zaplijenila nekoliko hiljada lažnih vakcina protiv covida-19.


Piše: Bojana Jokić\nŽelim da ukažem na ono što sam primetila prateći konkurse za raspodelu sredstava nevladinim udruženjima koje se bave poljem koje takođe pokrivam i ja u okviru rada u LGBT Forum Progresa.\nNaime, nevladine organizacije Juventas, Kvir i Spektra, koje su sve registrovane na istoj adresi i dele prostorije, su ove godine na konkursima dobile gotovo 300 000 evra i to od Ministarstva za ljudska i manjinska prava, Ministarstva za mlade i sport, Ministarstva kulture, Ministarstva zdravlja i Ministarstva prosvete.\n300 000 evra je gotovo 10% od ukupnog budžeta koji je okvirno oko 3,5 miliona svake godine (NOVCA PORESKIH OBAVEZNIKA – NARODA CRNE GORE) koji je namenjen za gotovo 5000 registrovanih nevladinih organizacija.\nJasno je da postoje podobne i nepodobne NVO u pogledu političkog delovanja, ali ovoliki iznos dati u O. REVOLUCIJE 78 je čist bezobrazluk, uzevši u obzir da su neke druge nevladine organizacije ostale uskraćene baš zbog nepodobnog političkog djelovanja a ne zbog njihovog rada.\nNarode Crne Gore, znate li gde ide vaš novac i kako se raspodeljuje? Znate li da su politički podobne NVO jedini kriterijum za dobijanje konkursa?\nIzvor: In4s.net/Bojana Jokić


Mekalister: Sloboda medija ključni pokazatelj spremnosti na članstvo u EU – Centar za razvoj lokalnih medija\nMekalister: Sloboda medija ključni pokazatelj spremnosti na članstvo u EU\nNekadašnji izvestilac Evropskog parlamenta za Srbiju i evroparlamentarac iz Hrišćansko-demokratske unije Dejvid Mekalister je izjavio da je sloboda medija ključni pokazatelj spremnosti zemlje da postane deo Evropske unije (EU).\nU intervjuu za European Western Balkans Mekalister je ponovo pohvalio ekonomske reforme u Srbiji.\n„One nastavljaju da daju rezultate, posebno u pogledu makroekonomske stabilizacije, koja je na dobrobit svih ljudi u zemlji. Sveukupno, Srbija je napredovala u pregovorima o pristupanju otvaranjem 16 od 35 poglavlja, od kojih su dva već privremeno zatvorena“, rekao je on.\nDodao je da postoje oblasti politike u kojima je sada hitno potreban napredak, kao što su „ubedljive reforme i dobri rezultati kad je u pitanju vladavina prava“.\n„To se posebno odnosi na reforme pravosuđa, borbu protiv korupcije i organizovanog kriminala i slobodu izražavanja i medija“, rekao je on.\nMekalister kaže da je, kad je reč o slobodi medija, Evropski parlament bio vrlo jasan.\n„Sloboda medija je ključni pokazatelj spremnosti zemlje da postane deo EU. To podrazumeva posvećenost demokratiji, dobrom upravljanju i političkoj odgovornosti kroz politički dijalog, kritičku diskusiju i debatu i izražavanje različitih mišljenja. Sloboda medija je ključna za svaku demokratiju“, ocenio je Mekalister.\nOn kaže da je „primetio proteste“ i ističe da su demonstracije koje se sprovode mirno legitiman način da ljudi izraze svoje mišljenje.\n„Što se tiče bojkota srpskog parlamenta, mislim da se politička debata ne bi trebala odvijati van, već unutar parlamenta“, istakao je Mekalister.\nMekalister navodi da Srbija napreduje na svom putu ka EU i naglašava da ukupni tempo pregovora zavisi od napretka Srbije „u usvajanju i sprovođenju reformi u ključnim oblastima“.\n„Uz svu energiju usredsređenu na usvajanje i sprovođenje reformi, uveren sam da će uskoro biti otvorena nova poglavlja. Države članice su jasno stavile do znanja da je održiv napredak na osnovama, posebno vladavine prava u poglavljima 23 i 24, neophodan“, zaključio je Mekalister.


Nema dovoljno adekvatnih kadrova za veronauku i gradjansko\nBeta\t 10. januara 2016. 12:15\nMinistar prosvete, nauke i tehnološkog razvoja Srdjan Verbić ocenio je danas da u srpskim školama nema dovoljno adekvatnog kadra za nastavu veronauke i gradjanskog vaspitanja, pa sada te predmete predaju i oni koji ne ispunjavaju standarde u potpunosti.\n“Mi zaista nemamo dovoljno kompetentnih nastavnika da se bave tako ozbiljnim i odgovornim temama, kao što su tolerancija, razumevanje drugih kultura i veština komunikacije. To bi tebalo da rade najbolji i najkompetentniji nastavnici u školama”, kazao je Verbić za Radio-televiziju Srbije.\nOn je naveo da se zbog nedostatka kadra nastavnici veronauke i gradjanskog vaspitanja biraju “po različitim kriterijumima koji nisu sasvim u skladu sa standardima nastavničke profesije”.\n“To je zajednički problem za ova dva predmeta i zato je moj predlog da se to izučava u četiri godine, jer bismo za toliko imali kompetentnog kadra”, kazao je Verbić.\nOn je naveo da su se do sada o predlogu da se gradjansko vaspitanje i veronauka izučavaju u četiri a ne u svih 12 razreda u školama, izjasnile različite zainteresovane strane, ali ne i stručna javnost.\n“Imali smo novogodišnje praznike, pa stručna javnost nema platformu o kojoj bi se izjašnjavala. Ministarstvo će raditi upravo na tome da ponudi svim institucijama koje bi trebalo da kažu svoje mišljenje da se odrede prema ovom pitanju”, kazao je ministar.\nOn je istakao i da treba napraviti mehanizam za proveru efekata nastave svih predmeta, a ne samo veronauke i gradjanskog vaspitanja i da će se na tome raditi.\nGovoreći o Nacrtu zakona o sistemu plata zaposlenih u javnom sektoru, on je rekao da potpuno razume zahteve sindikata u prosveti koji traže da se u zakonskom rešenju vidi koliko će im plata biti uvećana u odnosu na sadašnju.\n“Ja verujem da ovaj zakon može da se promeni tako da upravo ispuni taj osnovni zahtev”, kazao je Verbić.


Testament nastao šest meseci posle smrti Beograđanina : Nadlanu.com\nTestament nastao šest meseci posle smrti Beograđanina\nObjavljeno 23. jul 2013. / 16:47:35\nDokaze, „crno na belo“, Milan je odmah dostavio Osnovnom sudu u Šapcu i poništio testament, proglašavajući ga ništavim. Naš sagovornik, kako kaže, „kao ozbiljan i odgovoran čovek, pravednik i poštovalac pokojnika, a ne samo puki naslednik“, odlučio je da se pobrine da pred lice pravde izađu oni koji su se drznuli da testament pišu i predaju sudu falsifikujući ga i na taj način steknu takozvanu protivpravnu imovinsku korist od više od 2,5 miliona dinara.\nPODNETO OKO 180 PRIJAVA U ADVOKATSKOJ komori Srbije objašnjavaju „Novostima“ da se disciplinske prijave protiv advokata podnose lokalnim advokatskim komorama. Advokatskoj komori Beograda trenutno je podneto oko 180 prijava protiv njenih članova. (E. R.)\n„Nisam imao razlog da teram pravdu što se tiče nasledstva, jer je Osnovni sud u Šapcu valjano reagovao, ali sam, naravno, odlučio da krivce stigne kazna, pa sam uputio krivičnu prijavu Osnovnom javnom tužilaštvu u Šapcu, koje me je odbilo ističući da nije reč o krivičnom delu koje se goni po službenoj dužnosti. Ukazano mi je da pravo mogu da ostvarim i na neki drugi način, verovatno privatnom tužbom, mada mislim da je ovo stvar za državne organe, a ne za pojedinačnu borbu protiv vetrenjača.“\nVERENICA IZOSTAVLJENA IZ TESTAMENTA: Luk Peri imovinu…\nNaš sagovornik ističe da je „vozan“ sa jedne na drugu adresu, u nameri da spreči advokata, koji je sebi dao za pravo da falsifikuje testament mrtvog čoveka, da izbegne odgovornost, pa čak i onu u svom esnafu. Jovanović je kontaktirao i sa ženom-advokatom koja je pisala testament i bio šokiran kad mu je ona dala savet da tuži svog strica, koji je poručio ovo „advokatsko delo“. Smatra da je ona isključivi krivac za ono što je učinjeno, a nada se da će se, uskoro, oglasiti i njeno esnafsko udruženje.\n„Očigledno je da je „šetanje“, uprkos dokazima, bilo smišljeno da zastari nesporno krivično delo, a rok za to ističe 1. avgusta“, kaže Jovanović. „Namera mi je da ovo naiđe bar na reagovanje suda javnosti, pošto su svi drugi zatajili i da se pokažu sve zamke „reformisanog pravosuđa“.“


Škole spremne za ponedeljak – Semendria\nŠkole spremne za ponedeljak\n17. februar 2012. DRUŠTVO – Izvor: Tanjug – U Kraljevu, Raškoj, Smederevu nastava od ponedeljka, u Novom Sadu nastava u svim školama, osim možda u dve.\nNa području Kraljeva, Raške i Vrnjačke Banje u ponedeljak počinje nastava u svim osnovnim i srednjim školama, izjavio je danas Tanjugu načelnik Školske uprave Žarko Milosavljević.\nOn je kazao da oko 15 škola u ova tri grada ima problema s prokišnjavanjem krovova, ali da je to ograničeno na po nekoliko učionica i da će ovaj problem biti rešen novim rasporedom odeljenja.\nZbog zavejanih puteva, početak nastave je pod znakom pitanja samo u isturenim odeljenjima u planinskim selima Bzovik na području Kraljeva i Plešin na području Raške, naveo je Milosavljević.\nOn je istakao da su štabovi za vanredne situacije u ova dva grada donela odluku da se tokom vikenda intenzivira čišćenje puteva ka školama, pa je zato moguće da i u ove dve četvorogodišnje škole nastava počne u ponedeljak ili utorak.\nZamenica gradskog sekretara za obrazovanje Dragica Moro rekla je ranije Tanjugu da u 20 beogradskih škola prokišnjavaju krovovi, ali da će do ponedeljka u većini njih problemi biti otklonjeni, tako da će nastava moći nesmetano da se obavlja.\n“U velikom broju škola nije bilo kontakta vode i električnih instalacija. Verujem da će sve biti sređeno do ponedeljka, jer nećemo dozvoliti da situacija bude nebezbedna za decu”, rekla je Moro.\nPomoćnik gradonačelnika Smedereva zadužen za obrazovanje Dragan Stanić obavestio je danas Školsku upravu Požarevac da su putevi prohodni, a sve obrazovne ustanove u Smederevu spremne za nastavak školskog programa u ponedeljak.\n“U ovom trenutku, osim manjih problema s prokišnjavanjem, sve škole na teritoriji grada su spremne za početak nastave u ponedeljak”, izjavio je Stanić Tanjugu.\nStanić je to preneo i načelniku Školske uprave Požarevac Vesni Zdravković, uz napomenu da tokom vikenda, u slučaju poboljšanja vremenske situacije i otopljenja, može da dođe do promene sadašnje situacije.\n“Škole su učinile maksimalne napore da obezbede suve i tople učionice, uz podršku lokalne samouprave u obezbeđivanju dodatnih količina ogreva, a ukoliko dođe do drastične promene za vikend, to je već viša sila”, rekao je Stanić.\nU osnovnoj školi “Dimitrije Davidović”, u centru Smedereva, angažovani su profesionalci na čišćenju snega i leda sa krova, potvrdila je danas Tanjugu direktorka Snežana Đurić.\n“Sedmočlana ekipa profesionalnih limara, iskusna u ovom poslu, skida led i do 15 santimetara debljine sa krova novog dela zgrade. Rade krampovima”, navela je Đurićeva.\nPrema njenim rečima, najveći problem je što je voda procurila u nekoliko učionica u novom delu zgrade i to na instalacijama i plafonjerama, što je predstavljalo dodatnu opasnost od izbijanja požara.\n“Isključili smo struju u tom delu zgrade i uključili grejanje, kako bi se, posle čišćenja krova, zaustavilo curenje vode i eventualno osušile prostorije”, kazala je direktorka i dodala da će, ukoliko bude potrebno, za početak nastave “prepakivati” učenike ili odeljenja.\nSneg je već naneo veliku materijalnu štetu Kuglaškom klubu Smederevo, urušivši im deo zgrade iznad staza, pa su tamošnji prvoligaši od danas onemogućeni da vežbaju i odgovore zahtevima lige.\nKuglaški klub Smederevo postoji više od pola veka, a od 1983. godine se nalaze u montažnoj zgradi pored prostorija Streljačke družine Smederevo, sa kojima planiraju preseljenje u novu Dvoranu Smederevo.\nU svim osnovnim i srednjim školama u južnoj Bačkoj i Sremu nastava će početi u ponedeljak, osim možda u dve, u kojima će ili raspored biti promenjen ili početak rada odložen za dan, izjavio je danas Tanjugu načelnik Školske uprave Novi Sad Petar Viđikant.\nPosle vanrednog raspusta, zbog snežnog nevremena koje je proteklih dana zahvatilo čitavu Srbiju, najveći broj škola, od ukupno 204 u ta dva okruga, moći će normalno da nastavi rad, a ozboljnijih problema s curenjem krovova imaju škole u Bečeju i Petrovaradinu, rekao je Viđikant.\nZbog veoma lošeg stanja gotovo čitavog sprata osnovne škole “Stevan Đukić” u Bečeju, nastava bi tu mogla da bude pomerena za jedan dan kako bi radovi bili završeni i prostorije postale bezbedne.\nStara zgrada petrovaradinske osnovne škole zasad nije u funkciji, pa će učenici, najverovatnije, biti prebačeni u međusmenu u centralni objekat te škole, kako bi nastava mogla da počne prema planu, objasnio je on.\nViđikant je dodao da su toj školskoj upravi, proteklih snežno-ledenih dana stigle prijave iz više od 30 škola koje imaju ozbiljnijih problema s curenjem vode, naročito iz onih koje imaju ravne krovove, pa je iz bezbednosnih razloga potrebno što pre sanirati te posledice nevremena.\nNastavnici i drugo osoblje u najvećem broju škola i sami su organizovali čišćenje snega, a mnogo toga nabolje će se promeniti i predstojećeg vikenda, tako da nastava u ponedeljak može neometano da počne, rekao je načelnik Školske uprave Novi Sad.\n« Zaleđeni ljubavnici\n“Šaka mraka”, Milosava Slavka Pešića »


DeWALT Akumulatorska Bušilica/Odvijač 14.4V DC731KA: Akumulatorske bušilice: SveZaKucu.rs Prodaja, Cena, Beograd, Srbija\nKarakteristike proizvoda: DeWALT Akumulatorska Bušilica/Odvijač 14.4V DC731KA\nMaksimalna izlazna snaga: 295 W\nMaksimalan broj obrtaja: 0-400/0-1450\nMasa bušilice: 2.1 kg\nOpis proizvoda: DeWALT Akumulatorska Bušilica/Odvijač 14.4V DC731KA\nDC731KA DeWALT bušilica je snažni 14.4 V Odvrtač/Bušilica. Kompaktan i lagan pruža mogućnost podešavanja obrtnog momenta u 17 pozicija za neometano bušenje ili zavrtanje/odvrtanje. Ergonomski dizajn samog uređaja sa gumenom drškom obezbediće udobnost pri radu.\n2 brzinska podešavanja, varijabilna brzina i mogućnost rotacije u oba smera daće Vam punu kontrolu nad poslom koji obavljate. Snažni motor sa sistemom hlađenja radiće dugo i ppouzdano u raznim uslovima. U uslovima slabe vidljivost usled mraka, tu je i LED svetiljka koja pospešuje vidljivost.\nIzdiktirajte operateru šifru proizvoda - šifra ovog proizvoda je: 5607\nSifra 5607, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 5607, 2, Pavle Milosevic, Obalska 18, 11000, Beograd, 063123123, pavmi@szk.com


Datum objave\t 16 Travanj 2018\nPredavačica je ravnateljica Doma za odrasle osobe Sv. Frane i predsjednica Udruge socijalnih radnika Zadar. U sklopu predavanja, prisutni će imati priliku čuti osnovne informacije o Alzheimerovoj bolesti i drugim oblicima demencije, kao i o načinima prepoznavanja prvih znakova demencije kod starijih osoba. Dodatno, imat će priliku posavjetovati se sa suradnicom za pravnu zaštitu starijih osoba, Nelom Kovačević.\nPredavanje organizira Udruga „MI“ – Split u sklopu projekta „Zaštita prava starijih osoba – promocija, informacija, edukacija“ u suradnji s udrugom ZvoniMir.


Osnovci Srema pokazali spretnost i znanje na Okružnom takmičenju\nOsnovna škola „Slobodan Bajić Paja“ iz Pećinaca bila je u subotu 11. maja domaćin 50. Okružnog takmičenja osnovnih škola Srbije „Šta znaš o saobraćaju“. Uz podršku i pokroviteljstvo Saveta za bezbednost saobraćaja i pećinačke lokalne samouprave, na poligonima spretnosti i simulacije saobraćaja kao i testovima, priliku da pokažu svoju spretnost i znanje imali su učenici iz pet opština Sremskog okruga: Sremske Mitrovice, Rume, Inđije, Stare Pazove i Pećinaca.\nDobrodošlicu malim Sremcima poželela je direktorica pećinačke osnovne škole Milijana Srdić. Okružno takmičenje otvorio je Zoran Vojkić zamenik predsednika opštine Pećinci, a kako nam je rekao lokalna samouprava veliku pažnju i podršku pruža najmlađima i ovakvim manifestacijama.\n“Zajedno sa opštinskim Savetom za bezbednost saobraćaja, lokalna samouprava posebnu pažnju poklanja edukaciji najmlađih, počevši od raznih školskih i vanškolskih edukacija, preko redovnog održavanja horizontalne i vertikalne signalizacije u zoni škola, do podrške ovakvim manifestacijama. Cilj nam je da na svaki način i koliko možemo razvijemo kod naših najmlađih svest o značaju njihovog bezbednog učešća u saobraćaju” – rekao nam je Vojkić.\nNa takmičenju osnovci iz Sremskog okruga pokazali su svoje znanje iz poznavanja saobraćaja na testovima, na poligonu praktičnog ponašanja i poligonu spretnosti, a na republičko takmičenje plasirali su se učenici iz Sremske Mitrovice. Drugoplasiranoj ekipi iz Stare Pazove i trećeplasiranoj iz Rume, kao i pojedincima uručene su diplome, a nastavnicima i opštinama iz kojih dolaze uručene su zahvalnice. Učenici iz pećinačke opštine osvojili su u ukupnom plasmanu četvrto mesto.\nOkružna takmičenja održavaju se svake godine širom Srbije u organizaciji AMSS Srbije i pod pokriviteljstvom Ministarstva prosvete, nauke i tehnološkog razvoja.


Portugal: Nove mere štednje, a zašto još uvek nema revolucije? | Globalni Glasovi na srpskom\nPortugal: Nove mere štednje, a zašto još uvek nema revolucije?\tPrevod objavljen 28/09/2012 9:01 GMT\nPodelite ovo: Ovaj članak je deo našeg specijalnog izveštavanja Evropa u krizi.\nTokom noći 7. septembra 2012. godine, Premijer se obratio [pt] naciji uživo putem nacionalne televizije neposredno pre emitovanja fudbalske utakmice, i tada je objavio nove mere štednje koje su odmah postale predmet diskusije nekih korisnika mreže Twitter, a najizraženiji su bili pojmovi #Passos i #Austeridade (štednja). Na primer, Ângelo Fernandes (@angelofernandes) [pt] napisao je:\nPodelite ovo: twitter facebook reddit googleplusEmail Verzija za štampu Napisao/-laHugo Ferro\nViše » Napisao/-laHugo Ferro\nPrevodi Pročitajte članak na English, Français, Español, Português


Joksimović sa Fabricijem: Ceo format dijaloga o Kosovu vezan za EU - Politika - Dnevni list Danas\nPočetna » Politika » Joksimović sa Fabricijem: Ceo format dijaloga o Kosovu vezan za EU\n0Piše: FoNet/Beta 18. januara 2019. 12.45 Izmenjeno: 13.03\nFoto: Fonet/ Arhiva\nNa pitanje o izjavi predsednika Srbije Aleksandra Vučića da bez konsultacija sa Rusijom nema rešenja za Kosovo, Joksimović je rekla novinarima da je ceo format dijaloga vezan za EU, od kako je prebačen iz UN.\nPriština navodi da nju zanima isključivo stav SAD, da ih nazovem partner iz susedne sobe, globalni igrač čije se mišljenje uvažava, ali SAD su priznale nezavisnost Kosova i nisu statusno neutralni, kao što je to EU jer pet članica nisu priznale Kosovo, podsetila je Joksimović.\nJoksimović je istakla da smatra da je svima u najboljem interesu da se dijalog nastavi uz posredovanje u EU, naravno posle povlačenja jednostranih poteza Prištine. Joksimović je rekla da se danas namenski održava konvent sa temom socijalne politike, reformama i zapošljavanju, a da je novinarka maliciozno postavila pitanje zašto nije pomenuta tema slobode medija na skupu. Poglavlja 23 i 24 obuhvataju mnoge druge stvari, ne samo medije.\nUčitavanje manjka želje i volje da se spomene tema koja vas interesuje ne znači da nema slobode medija, rekla je Joksimović i između ostalog odbila da komentariše izjave generalnog sekretara predsednika Srbije Nikole Selakovića o radu RTS. Šef Delegacije EU u Srbiji Sem Fabrici rekao je da nije njegov posao da komentariše posete iz trećih zemalja, već da se bavi evropskim integracijama Srbije.\nBeta – Šef Delegacije EU u Srbiji Sem Fabrici izjavio je da danas da nije na njemu da komentariše posetu predsednika Rusije Vladimira Putina Srbiji i miting koji je priređen ispred Hrama Svetog Save.\n„Nije naše da komentarišemo posete predsednika trećih zemalja već samo članica EU“, rekao je Fabrici novinarima u Skupštini Srbije.\nOn je kazao da se bavi pristupanjem Srbije EU, a ne time da komentariše kako je Putin dočekan.\n„Mi samo govorimo o izazovima koji su pred Srbijom, kako da ih rešava i da moraju biti u skladu sa sporazumima koje ima sa EU“, dodao je Fabrici.\nevropske integracije, Investicije, Jadranka Joksimović, Sem FabriciBeograd\nFabrici: Poseta Vučića Briselu jasan signal da je Beograd spreman za pregovore sa Prištinom


Sveti kineski gral - Peking - Nedeljnik Vreme\nNUŽNA SARADNJA: Ministar finansija SAD i vicepremijer Kine\nPiše: Business Week\nUvek postoji strah od eskalacije sukoba kada se Vašington i Peking uskomešaju u trgovinskim rovovima. Ali, zapadni ekonomisti sada tvrde da su mali izgledi za početak protekcionističkog trgovinskog rata između ove dve zemlje zbog odluke predsednika Obame da ukine zaštitne antidamping carinske stope od 35 odsto na uvoz kineskih guma na američko tržište. Kina je čekala dva dana, a potom objavila na sajtu svog Ministarstva finansija da će povesti istragu o damping cenama i subvencijama u trgovini piletine i automobilskih delova poreklom iz SAD. Vrlo je verovatno da se odnosi neće znatno pogoršati, ali je zato veća verovatnoća da će sledeće nedelje, uoči sastanka G20 u Pitsburgu, doći do bilateralnog susreta u Njujorku između američkog predsednika Baraka Obame i kineskog predsednika Hua Đintaoa.\nPoslednji nesporazum podseća na poznatu baletsku figuru pas de deux, s obzirom na istorijat ovakvih poteza sa obe strane. "SAD ne osuđuju Kinu da je uradila nešto loše. Kina je, prema standardima WTO-a, odgovorila racionalno", objašnjava kineski ekonomista Endi Rotmen sa godišnjeg foruma investitora održanog u Singapuru. "Ne verujem da će to izazvati trgovinski rat." To je dobra vest, pogotovo zato što svetska ekonomija počiva i dalje na ekonomiji SAD i drugih velikih zemalja.\nMeđutim, sveti gral kineske vlasti – rebalans rasta Kine nezavisno od izvoza da bi se ojačala potrošnja – čini se da je teže pronaći no ikad. Potrošački kapaciteti Kineza ozbiljno su limitirani – Amerikanci su prošle godine potrošili oko 10 hiljada milijardi američkih dolara, dok su Kinezi potrošili samo oko 1,4 hiljade milijardi. Iako se potrošnja na automobile i nekretnine ove godine oporavlja brže od očekivanog, uvoz je nešto drugo – ono što Kinezi kupuju poreklom iz drugih zemalja zapravo je prepakovano i ponovo vraćeno u zemlju gde je proizvedeno.\nPre nego što su SAD povukle potez ukidanja zaštitnih carinskih stopa, glavna tema bila je takozvani letnji Davos, Svetski ekonomski forum održan u severoistočnom kineskom gradu Daljenu od 9. do 12. septembra. Tamo se govorilo o važnosti potrošnje kineskih potrošača i tom prilikom strani delegati su upozoravali kineske kolege da to nije lak posao. "Finansijska kriza je poziv za buđenje za Kinu i alarm da shvati da model koji je funkcionisao briljantno poslednjih 30 godina, a naročito poslednjih 15 – izvoz i samo izvoz – mora da se preinači u internu privatnu potrošnju", naveo je jedan od učesnika foruma. Do promena u Kini, koja se tome odupire, neće doći dok Peking ne shvati da se moraju povećati izdvajanja iz budžeta za zdravstvo, nezaposlene i penzije. Stručnjaci upozoravaju da je nedostatak mreže socijalne sigurnosti veza koja nedostaje za stabilizaciju makroekonomije te zemlje.


Pokrajinski sekretar za sport i omladinu Dane Basta zadovoljan interesovanjem za sport u Odžacima - www.025.rs\nwww.025.rs / ODŽACI / Pokrajinski sekretar za sport i omladinu Dane Basta zadovoljan interesovanjem za sport u Odžacima\nPokrajinski sekretar za sport i omladinu, Dane Basta, posetio je opštinu Odžaci, gde je sa predsednikom opštine, Goranom Nikolićem, razgovarao o nastavku strateškog ulaganja u sport i sportsku infrastrukturu.\nPoseta je započeta radnim sastankom, kojem su prisustvovali zamenica predsednika opštine Dejana Salaj, direktor Sportskog centra Odžaci Dejan Kostić, član Veća zadužen za sport i omladinu Nebojša Nikolić i sekretar Sportskog saveza opštine Odžaci Mihajlo Sujer. Ovom prilikom istaknuta su značajna ulaganja Pokrajinskog sekretarijata za sport i omladinu u sportsku infrastrukturu opštine Odžaci. Nakon radnog sastanka, Dane Basta je posetio Sportski centar Odžaci i istakao zadovoljstvo interesovanjem za sport u opštini Odžaci i izrazio uverenje da će dosadašnja uspešna saradnja i dalje biti nastavljena.\nPredsednik Opštine Goran Nikolić naglasio je da je interesovanje za bavljenje sportom u opštini veliko, te da će lokalna samouprava nastaviti da razvija sportsku infrastrukturu i da će podržati projekte koji su u funkciji razvoja sporta.\nTags: odžaci, poseta